title: Overcome (Alexandra Burken albumi)

text: Alun perin "Overcome"-albumi aiottiin julkaista maaliskuussa 2009, äitienpäivän aikaan, mutta julkaisu siirrettiin seuraavaan syksyyn. Lopulta albumi julkaistiin Isossa-Britanniassa 19. lokakuuta 2009.


title: Overcome (Alexandra Burken albumi)

text: 13. helmikuuta 2009 kerrottiin, että Burke oli solminut 3,5 miljoonan punnan arvoisen, viisi albumia käsittävän Yhdysvaltojen levytysopimuksen Epic Recordsin kanssa.


title: Overcome (Alexandra Burken albumi)

text: 17. maaliskuuta 2009 MTV uutisoi Pharrell Williamsin ja Akonin olevan mukana tuottamassa Burken esikoisalbumia, kun taas "Daily Mail" kertoi Burken työskentelevän yhdessä Stargaten, Ne-Yon ja RedOnen kanssa. Burken virallisella internetsivustolla vahvistettiin RedOnen olevan mukana työstämässä Burken esikoisalbumille tulevia kappaleita, muun muassa "Broken Heels" -laulua.


title: Overcome (Alexandra Burken albumi)

text: Yhdysvaltalaisten tuottajien kanssa työskentelyn lisäksi Burke teki yhteistyötä Steve Bookerin ja brittiläisen laulaja-lauluntekijä Taio Cruzin kanssa. Booker tuotti esimerkiksi kappaleen "You Broke My Heart", jonka hän kirjoitti yhdessä Niara Scarlettin ja Pixie Lottin kanssa.


title: Overcome (Alexandra Burken albumi)

text: Burke on paljastanut tekevänsä joitakin muutoksia "Overcomeen" Yhdysvaltain-versiota varten. Hän on kuitenkin sanonut käyttävänsä samoja musiikkivideoita, eikä usko Yhdysvaltojen version eroavan paljon Ison-Britannian versiosta. Burke on myös sanonut halunneensa kuvata "Bad Boys"- ja "Broken Heels" -kappaleiden musiikkivideot Los Angelesissa, koska olisi paljon viisampaa ja halvempaa tehdä vain yksi video.


title: Overcome (Alexandra Burken albumi)

text: 11. ja 12. heinäkuuta 2009 kaksi ennen kuulematonta kappaletta, "Overcome" ja "Perfect", päätyivät Internetiin. Simon Cowell vahvisti laulujen olevan varhaisia demoraitoja, jotka hakkerit olivat varastaneet. Maaliskuussa 2010 uutisoitiin Syco Musicin kärsineen taas hakkereista, jotka olivat onnistuneet saamaan haltuunsa 14 Burken uutta äänitettä sekä 26 Leona Lewisin äänitettä.


title: Overcome (Alexandra Burken albumi)

text: "Overcome" keräsi kriitikoilta pääasiassa positiivisia arvosteluja. Neljä tähteä viidestä albumille antanut Alex Hardy kirjoitti "The Times" -lehdessä Burken laulavan moitteettomasti joitakin suuria balladeja, mutta totesi niiden olevan ainoastaan täytettä sci-fi disco -raitojen mukana. Hän myös sanoi rytmikkäiden kappaleiden muistuttavan läheisesti Christina Aguileraa ja Lady Gagaa. "The Guardian" -lehden Alexis Petridis kirjoitti balladien olevan harvoin minkään pop/soul-albumin kohokohta, mutta totesi "Overcomen" balladien kääntävän huomion pois lyyrisestä hölynpölystä, kuten "nostit minut ylös, olen tullut loukatuksi niin monet kerran aiemmin, jotkut asiat ovat kamppailun arvoisia" ja niin edelleen. BBC:n Al Fox luonnehti albumia ajanmukaiseksi, persoonalliseksi ja suuremmallekin yleisölle helposti lähestyttäväksi.


title: Overcome (Alexandra Burken albumi)

text: Simon Price kirjoitti "The Independent" -lehdessä "Bad Boys" -singlen olevan puhdas kopio Britney Spearsin "Womanizer"-kappaleesta sekä "Good Night Good Morning" -kappaleen olevan Primark-R&B:tä. Virgin Median Ian Gittins, joka antoi albumille kaksi tähteä viidestä, kirjoitti "Overcome"-albumin olevan yllätyksettä kiiltävä, saumaton yhteenveto R&B:tä. Hän totesi "Dumb"-kappaleen olevan Rihanna-tyylinen ja lisäsi vielä, että edes Simon Cowellin miljoonat eivät pysty saamaan albumille sielukkuutta.


title: Overcome (Alexandra Burken albumi)

text: "Overcome" oli ensimmäisellä listaviikollaan Ison-Britannian albumilistan sijalla yksi myyden yli 132 000 kappaletta ensimmäisen viikon aikana. Albumi vietti yhteensä kaksikymmentä viikkoa listalla neljänkymmenen parhaan joukossa ja sen vahvistettiin myyneen Isossa-Britanniassa platinaa, 300 000 kappaletta, kolme viikkoa julkaisunsa jälkeen. Tähän mennessä "Overcome" on ollut 36 viikkoa Ison-Britannian Top 75:ssä ja sitä on myyty 622 000 kappaletta eli tuplaplatinaa. Irlannissa albumi sijoittui ensimmäisellä viikolla toiseksi myyden kaiken kaikkiaan tuplaplatinaa, yli 30 000 kappaletta.


title: Boy Scouts of America

text: Boy Scouts of America (BSA) on yhdysvaltalainen partioliike ja yksi koko maan suurimmista nuorisojärjestöistä. BSA:ssa toimii noin neljä miljoonaa nuorta. Järjestö perustettiin 8. helmikuuta 1910 osana kansainvälistä partioliikettä. BSA:ssa on tähän mennessä ollut yhteensä yli 110 miljoonaa jäsentä.


title: Boy Scouts of America

text: BSA:ta on usein kritisoitu sen jäsenvaatimuksista. Esimerkiksi homoseksuaalit, ateistit, agnostikot ja tytöt eivät voi liittyä partiotoimintaan, joskin tytöille on järjestetty omia partioliikkeitä.


title: Boy Scouts of America

text: Hieman yli kaksi kolmasosaa NASAn astronauteista on ollut partiolaisia.


title: Bar Refaeli

text: Bar Refaeli (בר רפאלי, s. 4. kesäkuuta 1985) on israelilainen malli ja näyttelijä, joka tunnetaan parhaiten mallintöistään ja suhteestaan näyttelijä Leonardo DiCaprioon. Refaeli oli vuoden 2009 "Sports Illustrated" -lehden uimapukunumeron kansikuvamalli.


title: Bar Refaeli

text: Bar Refaeli syntyi vuonna 1985 juutalaisperheeseen Hod HaSharonissa, Israelissa. Hänen vanhempansa Rafael ja Tzipi omistavat hevostilan. Barin äiti oli 1970-luvulla menestyksekäs malli. Refaelilla on kolme veljeä. Mallin uransa hän aloitti kahdeksan kuukauden ikäisenä mainoksissa. Refaeli käytti nuoruudessaan hammasrautoja, minkä vuoksi hänen mallinuransa keskeytyi aina 15-vuotiaaksi saakka, jolloin hän palasi mallintöihin Irene Marie Models -mallitoimistoon.


title: Bar Refaeli

text: Refaeli aloitti uransa mallina mainoksissa ennen kuin oli edes kahdeksan kuukauden ikäinen. 15-vuotiaana Refaeli oli työskennellyt jo "Castro"n ja "Pilpel"in vaatemerkeille. Vuosina 2000 ja 2001 Refaeli voitti "Vuoden malli"-nimikkeen kauneuskilpailussa. Hänet valittiin myös "Renuar"in malliksi ja esiintyikin vuosien 2002 ja 2003 katalogeissa.


title: Bar Refaeli

text: Refaeli on esiintynyt "ELLEn", "Maximin" ja "CQ:n" artikkeleissa. Vuonna 2007 Refaeli debytoi Sports Illustratedin uimapukunumerossa, ollen ensimmäinen israelilaismalli joka esiintyy kyseisessä lehdessä. Vuonna 2009 Refaeli oli Sports Illustratedin uimapukunumeron kansikuvamalli. Kuvauksissa otettu kuva bikiniasuisesta Refaelista maalattiin Boeing 737:n kylkeen mainostemppuna Southwest Airlines-lentoyhtiölle. Saman vuoden lokakuussa Refaeli esiintyi Tel Avivin kampanjassa yläosattomissa, joka herätti kohua Haredi-ryhmissä. Lopulta mainostaulut, joissa Refaeli esiintyi, poistettiin.


title: Bar Refaeli

text: Refaeli on työskennellyt Luisa Cerano -brandin mainospuhujana, Subarun, Accessorizen, Besnin, Marci Picegon ja Rampagen mallina. Vuonna 2008 Refaelista tuli vaateliike Hurleun ja Diddy-tuoksun "I Am King" mainoskasvo. Vuonna 2009 Refaeli valittiin Garnierin kansainväliseksi mainospuhujaksi ja hänet lisättiin kauden 2009/2010 Morellato kellojen ja korujen mainoskampanjaan.


title: Bar Refaeli

text: 5. maaliskuuta 2009 Refaeli vastaanotti "World Style"-palkinnon "luonnolisen eleganssinsa, tyylitajunsa ja intohimonsa" ansiosta. Saman vuoden lokakuussa Refaeli juonsi Fashionable Istanbul -lehdistötilaisuuden julkaisten heidän vuoden 2009 muotitilaisuuden ja esiintyen myös tapahtuman mainostuksessa.


title: Bar Refaeli

text: Vuonna 2005 Refaeli näytteli israelilaisessa televisiosarjassa "Pick Up". Lokakuussa 2008 hän oli juontamassa Bravon erikoisohjelmaa "Tommy Hilfiger Presents Ironic Iconic America", joka perustuu George Loisin kirjaan "Ironic Iconic America". Vuonna 2009 Refaeli palasi juontajan töihin, tällä kertaa MYV:n sarjaan "House of Style".


title: Bar Refaeli

text: Vuonna 2010 Refaeli näytteli englanninkielisessä elokuvassa "Session", jonka ohjasi israelilainen Haim Bouzaglo. Elokuva on psykologinen trilleri, joka kertoo manipuloivasta psykologista, jolle nuoresta potilaasta tulee pakkomielle.


title: Bar Refaeli

text: 25. tammikuuta 2019 ilmoitettiin, että Refaeli juontaa vuoden 2019 Eurovision laulukilpailun yhdessä Erez Talin, Azzi Azarin ja Lucy Ayoubin kanssa. Refaeli ja Tal juontavat kilpailua päälavalla, kun taas Azar ja Ayoub juontavat kilpailua green roomissa.


title: Bašmakovon piiri

text: Bašmakovon piiri () on kunnallinen itsehallintoalue Penzan alueella Venäjällä. Vuonna 1928 perustetun piirin pinta-ala on 1619,6 neliökilometriä. Asukkaita on 22 900 henkeä (vuonna 2009).


title: Bašmakovon piiri

text: Bašmakovon piiri sijaitsee Penzan alueen länsiosassa. Luoteessa se rajoittuu Zementšinon, koillisessa Patšelman ja kaakossa Belinskin piireihin sekä lounaassa Tambovin alueeseen. Maantieteellisesti piiri kuuluu metsäarovyöhykkeeseen. Pinnanmuodostus on kumpuilevan tasaista. Seudun kautta kulkee Volgan ja Donin vedenjakaja.


title: Bašmakovon piiri

text: Piiriin kuuluu Bašmakovon kaupunkimainen taajama (kaupunkikunta) ja 15 maalaiskuntaa: Aleksejevka (keskuspaikka Nikuljevka), Bojarovka (Kamenka), Kandijevka, Kirillovka, Lipovka, Podgornoje, Potšinki (Marat), Šeremetjevo, Sofjevka (Bašmakovo), Solominka, Sosedka, Sosnovka, Troitskoje (Timirjazevo), Vysokoje ja Znamenskoje. Hallinnollinen keskus on Bašmakovo, josta on 169 kilometriä alueen pääkaupunkiin Penzaan. Asutuskeskuksia on yhteensä 61. Asukkaista 94 % on venäläisiä. Lisäksi piirissä asuu mm. mordvalaisia, tataareja ja ukrainalaisia.


title: Bašmakovon piiri

text: Seudun pääelinkeino on maatalous, joka on erikoistunut viljan viljelyyn sekä maidon ja lihan tuotantoon. Teollisuuslaitokset ovat keskittyneet Bašmakovoon. Solominkassa on matonkutomo ja Spirtzavodissa viinatehdas. Piirin kautta kulkee Tulan ja Penzan välinen rautatie.


title: Bašmakovon piiri

text: Piirissä toimii 12 keskikoulua ja ammattikoulu, kaksi musiikkikoulua ja lasten luomistyön keskus, 57 kulttuurilaitosta sekä kotiseutumuseo. Nähtävyyksiin kuuluvat prossikautiset asuinpaikat Gromokin kylän lähellä, Kandijevkan vuoden 1861 kapinan muistomerkki, vuonna 1808 rakennettu Znamenskojen kirkko sekä 1900-luvun alun tehdaslaitokset.


title: Seattle Thunderbirds

text: Seattle Thunderbirds on yhdysvaltalainen junioreiden jääkiekkojoukkue, joka pelasi ensimmäisen kautensa 1977–1978. Joukkueen kotipaikka on Kentin kaupunki Washingtonin osavaltiossa. Se pelaa WHL-sarjassa.


title: Seattle Thunderbirds

text: Seura perustettiin nimellä "Seattle Breakers" vuonna 1977, kun Kamloops Chiefs siirrettiin Seattleen. Vuonna 1985 seura myytiin, ja se vaihtoi nimensä nykyiseksi Seattle Thunderbirdsiksi. Vuonna 1992 Thunderbirds osallistui Memorial Cup -turnaukseen isäntäjoukkueena. Vuonna 2009 seuran uusi jäähalli ShoWare Center valmistui Kentiin.


title: Bašmakovo

text: Bašmakovo () on kaupunkimainen taajama Penzan alueella Venäjällä. Se sijaitsee Moskovan, Penzan ja Samaran välisen rautatien varrella 170 kilometriä Penzasta länteen. Taajama on Bašmakovon piirin hallinnollinen keskus. Asukkaita on 9 500 henkeä (vuonna 2009).


title: Bašmakovo

text: Paikkakunta on saanut alkunsa vuonna 1874 rakennetusta rautatieasemasta. Vuonna 1959 se sai kaupunkimaisen taajaman statuksen. Nykyään Bašmakovossa toimii suurkanala, elintarvike- ja rakennusteollisuutta. Taajamassa on kaksi keskikoulua, lasten musiikkikoulu, ammattikoulu, piirin kulttuuritalo, kaksi kirjastoa, poliklinikka ja piirisairaala. Nähtävyyksiin kuuluvat asemarakennukset ja vuonna 1895 pystytetty arkkienkeli Mikaelin kirkko. Lähistöllä on muinaisia kurgaanihautoja.


title: Esiosa

text: Esiosa () on teos, jonka tarina edeltää aiemmin julkaistua teosta. Yleensä esiosat selittävät aiemmin julkaistujen teosten tapahtumien taustoja.


title: Esiosa

text: Termillä ei tarkoiteta teoksia, joille on myöhemmin julkaistu jatko-osa – tällainen teos on edeltäjä. Esimerkiksi "" (1999) on esiosa elokuvalle "" (1983), mutta edeltäjä elokuvalle "" (2002).


title: Esiosa

text: Videopeleissä eräs tunnetuimmista esimerkeistä on vuonna 2010 julkaistu "", joka on esiosa "ille".


title: Pentti Mutikainen

text: Pentti "Muti" Mutikainen (s. 22. lokakuuta 1937 Kesälahti) on suomalainen basisti ja jazzmuusikko joka aloitti uransa Matti Heinivahon yhtyeessä vuonna 1958.


title: Pentti Mutikainen

text: Mutikainen opiskeli Tampereen musiikkiopistossa ja kävi myös Sibelius-Akatemian kakkoskurssin. Hän aloitti muusikon uransa Matti Heinivahon orkesterissa vuonna 1958 ja muutti 1965 Tampereelta Helsinkiin. Mutikainen on soittanut muun muassa DDT Jazz Bandissa vuodesta 1965 akaen sekä Antti Sarpila Swing Bandissa ja pianisti Claes Anderssonin yhtyeissä. Hän on levyttänyt yli 4 000 kappaletta studiomuusikkona ja esiintynyt 14 elokuvassa pääasiassa muusikkona. Hän on ollut näyttelijänä pienissä rooleissa elokuvissa Kauas pilvet karkaavat (1996), Räpsy ja Dolly (1990) sekä Lain ulkopuolella (1987). Kontrabasson ohella Mutikainen on soittanut bassokitaraa, pianoa ja alttosaksofonia.


title: Pentti Mutikainen

text:
Nykyään Mutikainen vaikuttaa yhtyeessä DDT-Jazzband. Suomen Jazzliitto myönsi hänelle vuoden Yrjö-palkinnon 1999
Vuonna 2010 Mutikainen valittiin Suomen jazzlegendaksi.


title: Zemettšino

text: Zemettšino () on kaupunkimainen taajama Penzan alueella Venäjällä. Se sijaitsee Vyšan sivujokien varrella 153 kilometriä Penzasta länteen. Taajama on Zemettšinon piirin keskus. Sen kautta kulkee Moskovan ja Kazanin sekä Moskovan ja Samaran väliset rautatielinjat yhdistävä sivurata. Asukkaita on 11 100 henkeä (vuonna 2009).


title: Zemettšino

text: Paikkakunta mainitaan ensimmäisen kerran Roždestvenskojen kirkonkylänä vuonna 1684. Vuonna 1849 perustettiin sokeritehdas ja vuonna 1893 rakennettiin rautatie. Vuosina 1934–1937 Zemettšinossa toimi Moskovan Malyi-teatterin haaraosasto, joka oli yksi Neuvostoliiton ensimmäisistä maaseututeattereista.


title: Zemettšino

text: Nykyään Zemettšinossa toimii konepaja ja elintarviketeollisuutta. Taajamasa on kolme keskikoulua, musiikkikoulu, ammattikoulu, lasten luomistyön keskus, kulttuuritalo, kotiseutumuseo, poliklinikka ja piirisairaala. Nähtävyyksiin kuuluvat 1900-luvun vaihteen sokeritehtaan rakennukset ja Rajevka-joen takana sijaitseva 1800-luvun kartanokokonaisuus.


title: Maalivahti (jalkapallo)

text: Maalivahti on yksi jalkapallon pelipaikoista. Maalivahti yrittää pääasiassa estää maalien syntymistä omaan päätyyn, mutta hän myös avaa oman joukkueensa hyökkäyksiä ja ohjaa puolustajia toimien eräänlaisena puolustuksen johtajana. Maalivahdit ovat kentällä erityisasemassa, sillä vain he saavat pelin käynnissä ollessa koskea palloon käsillään. Käsiä suojataan erityisvalmisteisilla käsineillä, jotka myös lisäävät pitoa kämmeniin. Maalivahdeilla on useimmiten erilliset valmentajat ja he tekevät suureksi osaksi eri harjoitteita kuin kenttäpelaajat. Tyypillinen maalivahdille annettava pelinumero on 1.


title: Maalivahti (jalkapallo)

text: Ketteryys ja nopeat refleksit ovat maalivahdille välttämättömiä torjumisen onnistumiseksi., mutta myös hyvä sijoittuminen on tärkeää. Maalivahti saa torjua pallon millä tahansa ruumiinosallaan, mutta tavallisinta on yrittää saada se kiinni käsillä. Yleisin torjuntaote on asento, jossa kämmenet muodostavat W-kirjainta muistuttavan kuvion.


title: Maalivahti (jalkapallo)

text: Torjumisen lisäksi maalivahti avaa peliä ja saattaa joskus olla jopa syöttäjä joukkueen tekemään maaliin. Maalivahtien tekemät maalit ovat harvinaisia, sillä oman maalin varjeleminen on heidän päätehtävänsä. Kovapotkuiset maalivahdit saattavat joskus suorittaa vapaa- tai rangaistuspotkuja, ja mikäli ottelun lopussa ollaan tilanteessa, jossa yksi tehty maali on joukkueelle tärkeämpi kuin yksi mahdollisesti päästetty maali, saattaa maalivahtikin nousta yrittämään maalintekoa.


title: Maalivahti (jalkapallo)

text: Maalipotku potkaistaan maasta maalin lähellä ja maalivahti on useimmiten pelaaja, joka potkaisee sen. Maasta potkaisemisen lisäksi yleisiä avaustyylejä ovat – tilanteissa, joissa säännöt sen sallivat – pallon heittäminen ja sen potkaiseminen omasta heitosta joko suoraan ilmasta tai juuri pallon laskeutuessa. Useimmat huippumaalivahdit pystyvät avaamaan pallon kentän toiseen päätyyn saakka, mutta avauksissa tärkeintä on saada pallo pysymään omilla pelaajilla, ja siksi lyhyet avaukset puolustajillekaan eivät ole epätavallisia.


title: Maalivahti (jalkapallo)

text: Maalivahdit käyttävät pääasiassa samoja varusteita kuin kenttäpelaajat, mutta heillä on enemmän suojuksia. Maalivahdilla täytyy olla erivärinen paita kuin muilla joukkueen pelaajilla. Maalivahti on pelaajista ainoa, joka saa käyttää pitkähihaista ja -lahkeista peliasua. Pitkähihaisessa paidassa on tavallista käyttää kyynärpäitä suojaavia pehmusteita. Lisäksi useilla maalivahdeilla on pehmusteita lonkkien ja polvien suojana, sillä niiden nivelet saattavat heittäytymistilanteissa herkästi vahingoittua.


title: Maalivahti (jalkapallo)

text: Yleisimmät maalivahdin erikoisvarusteet ovat käsineet, joita lähes kaikki maalivahdit käyttävät poikkeuksetta otteluissa. Ne sekä parantavat otetta palloon että suojaavat sormia vahingoittumiselta. Ensimmäisenä niitä käytti argentiinalainen Amadeo Carrizo, joka pelasi 1950-luvulla. Aluksi käsineet tehtiin puuvillasta, mutta myöhemmin tästä materiaalista luovuttiin, koska se muuttui märällä säällä liukkaaksi, mikä hankaloitti pallon kiinni saamista. Nykyaikaiset maalivahdinkäsineet tehdään synteettisistä materiaaleista ja ne varustetaan pehmusteilla, minkä ansiosta torjuminen on niillä selvästi helpompaa kuin paljain käsin tai alkuaikojen puuvillakäsineillä.


title: Maalivahti (jalkapallo)

text:
Kaikkien aikojen tunnetuimpia maalivahteja on 1950–1970-luvuilla Neuvostoliittoa edustanut Lev Jašin, joka on valittu 1900-luvun parhaaksi maalivahdiksi. Kuuluisin aiempi maalivahti oli Espanjan Ricardo Zamora, "El Divino". Tunnettuja ovat myös esimerkiksi italialainen Gianluigi Buffon, joka on valittu neljästi vuoden parhaaksi maalivahdiksi, espanjalainen Iker Casillas sekä englantilainen Gordon Banks, joka pelasi maajoukkueessa yhdeksän vuotta ja oli voittamassa maailmanmestaruutta vuonna 1966. Maalinteossa pääsarja- tai maajoukkuetasolla useimmin onnistuneet maalivahdit ovat brasilialainen Rogério Ceni ja paraguaylainen José Luis Chilavert.
Parhaisiin nykyisiin maalivahteihin kuuluvat esimerkiksi italialainen Gianluigi Buffon, saksalainen Manuel Neuer, sekä espanjalaiset Víctor Valdés, Iker Casillas ja David de Gea.
Iker Casillas on pelannut eniten kansainvälisiä nollapelejä (102). Sittemmin samaan on yltänyt Yhdysvaltojen naismaajoukkueen maalivahti Hope Solo.


title: Savonrannan vaakuna

text: Savonrannan vaakuna oli Savonrannan kunnan tunnus ja puhuva vaakuna. Aiheen käsijousi on peräisin Savon maakuntavaakunasta, ja aaltokoroinen pieli viittaa rantaan.


title: Savonrannan vaakuna

text: Vaakunan selitys on ”mustassa kentässä aaltokoroinen vasen pieli ja jännitetty käsijousi, kaikki kultaa.” Vaakunan on suunnitellut Olof Eriksson, ja Savonrannan kunnanvaltuusto hyväksyi sen kokouksessaan 18. syyskuuta 1962. Sisäasiainministeriö vahvisti vaakunan käyttöön 18. joulukuuta samana vuonna.


title: Savonrannan vaakuna

text: Vaakuna jäi epäviralliseksi kotiseutuvaakunaksi 2009, kun Savonrannan kunta liittyi osaksi Savonlinnan kaupunkia.


title: Kristian Kojola

text: Kristian Jani Petteri Kojola (s. 12. syyskuuta 1986 Espoo) on suomalainen jalkapalloilija, joka edustaa Veikkausliigassa pelaavaa IFK Mariehamnia. Hän on pelipaikaltaan keskuspuolustaja.


title: Kristian Kojola

text: Kojola on FC Hongan kasvatti, mutta pelasi ensimmäiset ottelunsa aikuisten sarjoissa FC Espoossa Kakkosessa. Tämän jälkeen hän on pelannut Veikkausliigaa AC Allianssissa, FF Jarossa, Tampere Unitedissa ja IFK Mariehamnissa sekä Ykköstä FC Hämeenlinnassa.


title: Kristian Kojola

text: Talvella 2008 Kojola sai sopimuksen FF Jaron kanssa ja sen jälkeen hän on pelannut säännöllisesti pääsarjaa Suomessa pelatessaan. Kahden kauden jälkeen Kojola siirtyi Jarosta Tampere Unitedin riveihin, josta hän keväällä 2011 siirtyi monen muun TamU pelaajan tapaan IFK Mariehamniin Tampere Unitedin menetettyään liigalisenssinsä. IFK Mariehamnissa Kojola vietti kaksi kautta ennen siirtoa Saksaan.


title: Kristian Kojola

text: Kesän 2012 jälkeen Kojola siirtyi Saksan 3. Ligaan Hallescher FC riveihin ja vietti siellä kaksi kautta, tehden yhden maalin. Kesällä 2014 Kojola siirtyi takaisin IFK Mariehamniin ja pelaa siellä myös kaudella kaudella 2015.


title: Kristian Kojola

text: Kojola on pelannut poikien maaotteluita ja kuului niin sanottuun Vintiöt-maajoukkueeseen, joka osallistui Suomessa pelattuun alle 17-vuotiaiden MM-turnaukseen.


title: North American P-64

text: North American P-64 oli North American Aviationin valmistama yksipaikkainen ja -moottorinen, alatasoinen hävittäjälentokone. Konetyyppi kehitettiin North American NA-16 pohjalta vientimarkkinoita varten.


title: North American P-64

text: Toukokuussa 1939 Perun ilmavoimille toimitettiin seitsemän konetta valmistajan tunnuksella NA-50A. Koneissa oli aseistuksena kaksi 7,62 millimetrin konekivääriä ja kaksi 20 millimetrin tykkiä sekä mahdollisuus asentaa rungon alapuoliset pommiripustimet 181 kilogramman pommikuormaa varten. Koneiden ollessa Perun ilmavoimien käytössä, niihin asennettiin pommiripustimet. Koneet osallistuivat sotatoimiin Ecuadorin ja Perun välisessä sodassa heinäkuussa 1941.


title: North American P-64

text: Myöhemmin Thaimaan kuninkaallisille ilmavoimille valmistettiin kuusi konetta tunnuksella NA-68. Koneet olivat vuonna 1941 laivakuljetuksena matkalla Thaimaahan, kun Yhdysvaltain viranomaiset käännyttivät ne takaisin Yhdysvaltoihin. Koneet otettiin Yhdysvaltain armeijan ilmavoimien (USAAF) käyttöön, riisuttiin aseista, ja niitä käytettiin jatkokoulutuskoneina tunnuksella North American P-64. Yksi koneista on museoitu EAA AirVenture Museumiin Yhdysvalloissa.


title: GLaDOS

text: GLaDOS (Genetic Lifeform and Disk Operating System) on kuvitteellinen tekoälyjärjestelmä Valven "Portal"- ja "Portal 2" -videopeleissä. Järjestelmää ääninäyttelee Ellen McLain. GLaDOS on "Portal"-pelin alussa pelaajaa ohjaava ääni, mutta pelin edetessä järjestelmän puheet ja toimet muuttuvat pahansuoviksi, ja se yrittää useita kertoja tapattaa pelaajan hahmon ja suostuttelee luovuttamaan. Humoristisien ja sarkastisten repliikkien vuoksi muun muassa "Empire", "GamePro" ja "PC World" ovat listanneet GLaDOSin parhaiden videopelihahmojen ja -vihollisten joukkoon.


title: GLaDOS

text: GLaDOS kuullaan myös "Portal"-pelien lopputekstien aikana soivissa humoristisissa kappaleissa "Still Alive" ja "Want You Gone", jotka molemmat on säveltänyt Jonathan Coulton. "Still Alive" julkaistiin useissa "Rock Band" -sarjan peleissä ilmaiseksi ladattavana lisäkappaleena. Se on myös osa "The Orange Boxin" iTunesista ladattavaa soundtrackia.


title: GLaDOS

text: GLaDOSin ääninäyttelijänä toimi ensimmäisessä Portal-pelissä oopperalaulaja Ellen McLain. Ääni luotiin ensin tietokoneella puhesynteesillä, minkä jälkeen McLain yritti matkia sitä muuttamalla omaa ääntään puhesynteesin tapaiseksi. McLain lisäsi puheeseen erilaisia tunnetiloja tarpeen mukaan. Viimeisessä kohtaamisessa GLaDOSin kanssa McLain muutti ääntään "moraaliytimen" irtoamisen jälkeen siten, että siinä ei kuuluisi enää myötätuntoa pelaajaa kohtaan. Ääninäyttelyn jälkeen puhe digitoitiin, jotta se kuulostaisi enemmän tietokoneelta.


title: GLaDOS

text: Kim Swift, Portalin kenttäsuunnittelija, kertoi, että kehitystiimi halusi luoda "Portalista" pelin, jonka pelaajat pystyivät läpäisemään yhdessä illassa, jotta he kuulisivat GLaDOSin ja sen laulaman kappaleen.


title: Mark Renshaw

text: Mark Renshaw (s. 22. lokakuuta 1982 Bathurst, Uusi Etelä-Wales, Australia) on australialainen rata- ja maantiepyöräilijä.


title: Mark Renshaw

text: Renshaw voitti junioreiden MM-kilpailuissa kultaa joukkuesprintissä 1999 ja 2000 sekä kilometrin ajossa 2000. Manchesterin Kansainyhteisön kisoissa 2002 hän sai kultaa joukkuetakaa-ajossa ja hopeaa pisteajossa. Maailmancupin Sydneyn osakilpailussa 2002 hän voitti pisteajon sekä oli toinen joukkuetakaa-ajossa ja pariajossa. Saman vuoden Moskovan maailmancupissa hän oli pariajossa kolmas. Vuonna 2003 hän voitti maailmancupin pisteajon Kapkaupungissa ja 2004 scratch-ajon Manchesterissa.


title: Mark Renshaw

text: Renshaw aloitti harjoittelijana Française des Jeux -tallissa syksyllä 2003 ja ajoi joukkueessa seuraavat kaksi kautta ammattilaisena. Vuosina 2006–2008 hän edusti Crédit Agricole -joukkuetta, 2009–2011 Team HTC -tallia, kaudella 2012 Rabobankia, 2013 Blanco Pro Cycling Teamia, 2014 Omega Pharma-Quick Stepiä, 2015 Etixx-Quick-Stepiä ja vuodesta 2016 Dimension Dataa. Hän on ajajatyypiltään kirimies, ja hänen ensisijaisena tehtävänään on toimia joukkueensa parhaiden kirimiesten, kuten Mark Cavendishin vetomiehenä loppukireissä.


title: Mark Renshaw

text: Renshaw suljettiin Ranskan ympäriajosta 2010 hänen puskettuaan 11. etapin loppukirissä Julian Deania.


title: Mark Renshaw

text: Lähde: Cycling Archives


title: Pružany

text: Pružany (, , ) on kaupunki ja samannimisen hallintopiirin keskus Brestin alueella Valko-Venäjän lounaisosissa. Hallintopiirin asukasluku oli vuoden 2009 väestönlaskussa kokonaisuudessaan 52 511. Heistä kaupunkilaisia olivat Pružanyn kaupungin 19 032 sekä Pružanyn piirin kaupunkimaisten taajamien Ružanyn 3 153 ja Šarašovan 1 889 asukasta. Lievä enemmistö pružanylaisista oli siis maaseudun asukkaita.


title: Pružany

text: Piirin alueella tiedetään olleen esihistoriallista asutusta ainakin 8–9 tuhatta vuotta sitten. Historiallinen maininta löytyy vuodelta 1433. Kaupunkioikeudet ja vaakunan Pružany sai 1589.


title: Pružany

text: Belavežskaja Puštšan kansallispuisto sijaitsee suurelta osin Pružanyn piirin alueella.


title: Pružany

text:
Kobrynin kaupunki sijaitsee linnuntietä 40 kilometrin päässä ja Brestiin on noin 70 kilometriä.
Muhavetš-joen yläjuoksu kulkee kapeana kaupungin keskustan läpi. Satelliittikuvassa näkee lisäksi 6 kilometriä keskustan luoteispuolella sijaitsevan sotilaslentokentän.


title: Arto Ojala

text: Arto Erkki Pellervo Ojala (s. 11. toukokuuta 1944 Hausjärvi) on suomalainen poliitikko, entinen työmarkkinajohtaja ja Kemijärven entinen kaupunginjohtaja.


title: Arto Ojala

text: Ojala valmistui ylioppilaaksi Hausjärven yhteiskoulusta vuonna 1964. Hän opiskeli Helsingin yliopistossa kansantaloustiedettä ja valmistui valtiotieteen maisteriksi vuonna 1969. Sotilasarvoltaan Arto Ojala on yliluutnantti. Vuosina 1968–1974 hän työskenteli Tilastokeskuksessa.


title: Arto Ojala

text: Vuonna 1974 alkoi Ojalan 33 vuoden mittainen ura elinkeinoelämän järjestöjen palveluksessa. Vuosina 1974–1992 hän työskenteli Suomen työnantajain keskusliitossa (STK) asiamiehenä, osastopäällikkönä ja johtajana. STK:n ja Teollisuuden keskusliiton (TKL) yhdistyttyä Ojala toimi vuosina 1993–1995 Teollisuuden ja työnantajain keskusliiton (TT) kansantalousosaston johtajana.


title: Arto Ojala

text: Vuosina 1996–1998 Ojala työskenteli Suomen vakuutusyhtiöiden keskusliiton toimitusjohtajana ja vuosina 1999–2004 samassa tehtävässä Palvelutyönantajissa (PT). Palvelutyönantajien ja Teollisuuden ja työnantajain keskusliiton yhdistyttyä vuoden 2005 alusta Ojala toimi Elinkeinoelämän keskusliiton (EK) viestintä- ja sidosryhmäjohtajana, kunnes jäi tehtävästä eläkkeelle heinäkuussa 2007.


title: Arto Ojala

text: Ojala aloitti Kemijärven kaupunginjohtajana joulukuussa 2008 Lapin läänin maaherraksi siirtyneen Timo E. Korvan sijaisena. Tammikuussa 2010 hänet valittiin jatkamaan tehtävässä vuoden 2010 loppuun Korvan irtisanouduttua virasta aloitettuaan Lapin aluehallintoviraston ylijohtajana.


title: Arto Ojala

text: Kaupunginjohtajavuosiensa jälkeen Ojala on toiminut kokoomuksessa. Marraskuussa 2011 hänet valittiin Lapin Kokoomuksen puheenjohtajaksi. Kunnallisvaaleissa 2012 hänet valittiin Kemijärven kaupunginvaltuustoon 235 äänellä ja tammikuussa 2013 Kemijärven kaupunginhallituksen puheenjohtajaksi. Hän on kokoomuksen ehdokas vuoden 2014 eurovaaleissa.


title: Arto Ojala

text: Ojala on naimisissa ja hänellä on kolme aikuista lasta. Hänen harrastuksiinsa kuuluvat muun muassa kalastus, metsästys, golf, hiihto ja musiikki.


title: Systems of Romance

text: Systems of Romance on Ultravox-yhtyeen studioalbumi vuodelta 1978. Sen on kustantanut Island Records sarjatunnuksella ILPS 9555. Tuottajina ovat olleet Ultravox, Connie Plank ja Dave Hutchins. Kaksi viimeksi mainittua ovat toimineet myös äänittäjinä Connie Plankin studiossa Kölnin lähellä Länsi-Saksassa.


title: Systems of Romance

text: Levykannen konsepti on yhtyeen laulaja John Foxxilta ja sen on suunnitellut Bloomfield/Travis. Takakannen valokuvat yhtyeen jäsenistä on ottanut Adrian Boot.


title: Systems of Romance

text: A-puoliB-puoliKappaleet ovat esittävän yhtyeen tekemiä.


title: Blah-Blah-Blah (albumi)

text: Blah-Blah-Blah on laulaja Iggy Popin studioalbumi vuodelta 1986. Sen on julkaissut A&M Records sarjanumerolla 395145-1/4/2 (LP/MC/CD). Tuottajina ovat olleet David Bowie ja David Richards. Jälkimmäinen on toiminut myös äänittäjänä. Miksaajana (Tape Op) on ollut Justin Case. Albumi on äänitetty ja miksattu Montreux'ssä Mountain-studioilla. Lisä-äänitykset on tehnyt Olivier Ferrand Studio Los Angelesissa.


title: Blah-Blah-Blah (albumi)

text: Levykannen on suunnitellut Nick Egan ja valokuvan on ottanut Michael Halsband.


title: Blah-Blah-Blah (albumi)

text: Iggy Popin managereina ovat toimineet Art Collins ja Barry Taylor yhtiöstä Collins and Taylor Management.


title: Blah-Blah-Blah (albumi)

text: A-puoli


title: Blah-Blah-Blah (albumi)

text:
1. Real Wild Child (Wild One) – 3:37
2. Baby, It Can't Fall – 4:13
3. Shades – 5:17
4. Fire Girl – 3:31
5. Isolation – 4:33


title: Blah-Blah-Blah (albumi)

text: B-puoli


title: Blah-Blah-Blah (albumi)

text:
1. Cry For Love – 4:29
2. Blah-Blah-Blah - 4:33
3. Hideaway - 5:01
4. Winners & Losers - 6:20


title: Michael Herck

text: Michael Herck (s. 4. elokuuta 1988 Bukarest, Romania) on belgialais-romanialainen entinen kilpa-autoilija. Hän kilpaili romanialaisella lisenssillä. Hän ajoi GP2-sarjassa vuosina 2008-2011.


title: Michael Herck

text: Herck kilpaili ensimmäisen kerran GP2:ssa kaudella 2008 DPR -tallissa. Hänen isänsä Andre osti tiimin vuonna 2009. Herck kilpaili myös Formula Renault -sarjassa vuonna 2004 ja Formula 3 -sarjassa 2005 voittaen sarjojen mestaruudet.


title: Michael Herck

text: Kaudella 2010 Herck saavutti GP2-uransa ensimmäiset pisteet ajamalla kuudenneksi Turkin kilpailussa. Valencian sprinttikilpailussa Herck lähti paalupaikalta ajaen kolmanneksi pitäen täpärästi Pastor Maldonadon takanaan. Belgian kilpailussa Herck ajoi paalupaikalle, mutta rangaistus pudotti hänet neljänteen lähtöruutuun. Hän saavutti 12 pistettä kauden aikana. Kaudella 2011 Herck kilpaili Coloni tallissa. Hän saavutti 1 pisteen kauden aikana. Kauden päätteeksi Herck vetäytyi kilpailu toiminnastaan.


title: Kehrääjä (kappale)

text: Kehrääjä on J. Karjalaisen CD-single vuodelta 2002. Levyllä ei ole muita kappaleita. Sen on julkaissut Poko Rekords sarjatunnuksella PSCD 195. Kappaleen kesto on 3:36. Sen ovat säveltäneet J. Karjalainen ja Janne Viksten. Sanat ovat J. Karjalaisen ja sovituksen ovat tehneet kaikki alla luetellut yhtyeen jäsenet yhdessä. Kappale on myös J. Karjalainen Electric Sauna –yhtyeen albumilla Valtatie.


title: Kehrääjä (kappale)

text: Äänittäjinä ovat olleet Tom Nyman Hitsville IV–studiossa Helsingissä ja Jussi Jaakonaho Petrax-studiossa Hollolassa. Jaakonaho on myös miksannut kappaleen. Levyn on tuottanut Tommi Viksten. Masteroinnin on tehnyt Björn Englemann Cutting Roomissa Tukholmassa.


title: Kehrääjä (kappale)

text: Levyn julkaisu- ja kopiointioikeudet kuuluvat Poko Rekords Oy:lle ja Jukan Productions Oy:lle. Levyn on valmistanut CD-Linja.


title: Kehrääjä (kappale)

text: Kansiliepeen valokuvan J. Karjalaisesta on ottanut Timo Kirves ja graafinen suunnittelija on Kai Kujasalo.


title: The Best of Chuck Berry

text: The Best Of Chuck Berry on Chuck Berryn kokoelmalevy vuodelta 1991. Levyn julkaisi Music Collection International sarjatunnuksella Music Club MCCD 019. Albumi sisältää Berryn alkuperäisiä Chess Records -yhtiölle tehtyjä äänitteitä vuosilta 1955-1969. Taustayhtiöt ovat Charly Records International Aps. ja Red Dog Express Inc. CD-levy on valmistettu Sveitsissä. Esittelytekstin on tehnyt John Tobler.


title: The Best of Chuck Berry

text: Kaikki kappaleet on tehnyt Chuck Berry. Alkuperäinen julkaisuvuosi on mainittu suluissa.Kappaleiden julkaisuyhtiöt ovat Jewel Music Pub Co Ltd (1-3, 6, 9, 10, 12, 14, 15, 17, 18, 20, 22, 24, 25),  Isalee Music Pub Co Ltd (4, 23) ja Tristan Music Ltd (5, 7, 8, 11, 13, 16, 19, 21, 26).


title: Maybellene

text: Maybellene on Chuck Berryn Chess-levy-yhtiölle tekemä nopea rhythm and blues –kappale, joka nousi Yhdysvaltain listalla sijalle viisi elokuussa 1955. Se oli samalla Berryn ensimmäinen Top 10 -hitti.


title: Maybellene

text: Berry oli ensin antanut tälle hot rod –aiheiselle kappaleelle nimen ”Ida Mae”, mutta nimi muutettiin osittain sen vuoksi, että se toi mieleen varsinkin Cowboy Copasin version kappaleesta ”Ida Red” vuodelta 1946.


title: Maybellene

text: Berry itse oli alun perin suunnitellut kappaletta julkaistavaksi bluesahtavan ”Wee Wee Hoursin” B-puolella.


title: Maybellene

text: Kuten tavallista, kappaleesta tekivät oman versionsa useat pop-artistit, mutta tavallisuudesta poiketen ne eivät nyt saavuttaneet samoja myyntilukuja kuin alkuperäinen. Yksi versioijista oli Johnny Rivers.


title: School Days (Chuck Berryn kappale)

text: School Days on Chuck Berryn Chess-levy-yhtiölle tekemä rock ’n’ rollin klassikkokappale, joka nousi Yhdysvaltain listalla sijalle kolme huhtikuussa 1957. Se oli Berryn toinen Top 10 -hitti.


title: School Days (Chuck Berryn kappale)

text: Ensimmäisen hittinsä ”Maybellene” jälkeen Berry oli julkaissut sellaisia klassikoita kuin ”Thirty Days”, ”Roll Over Beethoven” ja ”Brown-Eyed Handsome Man”.


title: School Days (Chuck Berryn kappale)

text: Berry julkaisi käytännössä saman kappaleen uudelleen vuonna 1964 nimellä ”No Particular Place To Go”. Siitä tuli Berryn kuudes Top 10 –hitti Yhdysvalloissa.


title: School Days (Chuck Berryn kappale)

text: Kappaleen sanoituksessa on fraasi ”Hail Hail Rock ’n’ Roll”. Samanniminen elokuva on kunnianosoitus Chuck Berrylle. Filmin organisoi The Rolling Stones –yhtyeen kitaristi Keith Richards ja hän myös kokosi hankkeeseen taustayhtyeen, jossa olivat mukana muun muassa Eric Clapton, Robert Cray ja The Beatles –yhtyeen jäseniä.


title: Rock and Roll Music

text: Rock & Roll Music on Chuck Berryn Chess-levy-yhtiölle tekemä kappale, joka nousi Yhdysvaltain listalla sijalle yhdeksän joulukuussa 1957. Se oli Berryn kolmas Top 10 -hitti.


title: Rock and Roll Music

text: Tämän kaltaiset uraauurtavat kappaleet olivat peruskiviä, joille suuri osa 1960-luvun musiikista rakentui. The Beatles, Beach Boys, Dave Clark Five, Gerry & The Pacemakers ja Status Quo olivat niiden joukossa, jotka levyttivät tämän ylistyslaulun rock 'n' rollille.


title: Sweet Little Sixteen

text: Sweet Little Sixteen on Chuck Berryn Chess-levy-yhtiölle tekemä kappale, joka nousi Yhdysvaltain listalla sijalle kaksi maaliskuussa 1958. Se oli Berryn neljäs Top 10 -hitti. Single oli Yhdysvaltain 1950-luvun Top 250 –tilastossa sijalla 242.


title: Sweet Little Sixteen

text: Kappale oli keskeisessä osassa Alan Freedin isännöimässä televisio-ohjelmassa "The Big Beat" ja toi Berrylle kultalevyn. Useat muut myöhemmät hitit muistuttivat tätä klassikkoa, kuten esimerkiksi The Beach Boys -yhtyeen ensimmäinen Top 10 –hitti ”Surfin’ U.S.A.”.


title: Sweet Little Sixteen

text: Yhdistyneessä kuningaskunnassa kappale oli Berryn ainoa Top 20 -hitti 1950-luvulla saavuttaen sijaluvun 16.


title: Williamsburg Bridge

text: Williamsburg Bridge on East River -vesiväylän ylittävä riippusilta New Yorkin kaupungissa Yhdysvalloissa. Silta yhdistää Manhattanin Lower East Siden ja Brooklynin Williamsburgin kaupunginosat.


title: Williamsburg Bridge

text: Sekä ajoneuvoliikenteelle että junaliikenteelle suunnitellun sillan rakentaminen aloitettiin 1896. Sillan avajaiset pidettiin joulukuussa 1903.


title: Mustalaisten lauluja

text: Mustalaisten lauluja on Scandia-Musiikki Oy:n sarjatunnuksella SLP 539 julkaisema LP-levy, jolla esiintyvät laulajina Tapani Perttu, Jari Lappalainen, Anneli Sari, Tapani Kansa ja Taisto Ahlgren. Säestyksestä huolehtivat Jaakko Salon yhtye ja Nacke Johanssonin orkesteri. Äänitykset on tehnyt Jouko Ahera Scandia-studiossa. Kannen tekijäksi on merkitty ah/jft.


title: Mustalaisten lauluja

text: Sivu 1


title: Mustalaisten lauluja

text: Tapani Perttu ja Jari Lappalainen:


title: Mustalaisten lauluja

text:
1. Miksi mennä naimisiin! - 2:48 (Sov. Jaakko Salo - San. Saukki)
2. Älä soimaa - 3:20 (Sov. Jaakko Salo - San. Saukki)
3. Soittajapoika - 2:26 (Sov. Erkki Melakoski - San. Saukki)


title: Mustalaisten lauluja

text: Anneli Sari:


title: Mustalaisten lauluja

text: 4. Näin tietäni käyn - 3:50 (Sov. Jaakko Salo - San. Saukki)


title: Mustalaisten lauluja

text: Tapani Perttu:


title: Mustalaisten lauluja

text: 5. Tummat silmät - 2:35 (Sov. Jaakko Salo - San. Saukki)


title: Mustalaisten lauluja

text:
6. Punapaita mustalainen - 1:57 (Sov. Saakko Salo - San. Saukki)
7. Kaksi kitaraa - 2:52 (Sov. Jaakko Salo - San. Saukki)


title: Mustalaisten lauluja

text: Säestys: Jaakko Salon yhtye


title: Mustalaisten lauluja

text: Sivu 2


title: Mustalaisten lauluja

text: Tapani Kansa:


title: Mustalaisten lauluja

text:
1. Tieni päättyy - 3:52 (Sov. Nacke Johansson - San. Saukki)
2. Myrskypilvet - 3:06 (Sov. Nacke Johansson - San. Saukki)


title: Mustalaisten lauluja

text:
3. Ken oli hän? - 2:20 (Sov. Jaakko Salo - San. Pirkko Ahlgren)
4. Varo vain! - 3:13 (Sov. Jaakko Salo - San. Saukki)
5. Muistojeni ruusut - 3:20 (Sov. Jaakko Salo - San. Pirkko Ahlgren)


title: Mustalaisten lauluja

text: Taisto Ahlgren:


title: Mustalaisten lauluja

text:
6. Elon polkuja - 2:29 (Sov. Jaakko Salo - San. Pirkko Ahlgren)
7. Pettäjän tie - 3:12 (Säv. ja san. Pirkko Ahlgren - Sov. Jaakko Salo)


title: Mustalaisten lauluja

text: Säestys: Nacke Johanssonin orkesteri (1 ja 2) sekä Jaakko Salon yhtye (3–7)


title: Born 2 B Blue

text: Born 2 B Blue on yhdysvaltalaisen kitaristin ja laulajan Steve Millerin omalla nimellä julkaistu studiolevy vuodelta 1988. Levyn on kustantanut Sailor Records sarjanumerolla 7 48303 1/2/4 (LP/CD/MC) ja erikseen Ranskassa tunnuksella PM 464. Taustayhtiö on Capitol Records. Levyn ovat tuottaneet Ben Sidran ja Steve Miller.


title: Born 2 B Blue

text: A-puoliB-puoliKappaleiden sovituksen ovat tehneet Steve Miller, Ben Sidran, Billy Peterson ja Gordy Knudtson paitsi avauskappaleen osalta Ricky Peterson.


title: 9937 Triceratops

text: 9937 Triceratops on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi E. W. Elst vuonna 1988. Nimensä asteroidi sai liitukautisen Triceratops-hirmuliskon mukaan. Ennen nimeämistään kohde tunnettiin tunnuksella 1988 DJ2. Koska Triceratopsin absoluuttinen magnitudi (H) on 15,0, sen läpimitta on todennäköisesti kolmen ja kuuden kilometrin välillä.


title: Ulf

text: Ulf on skandinaavinen miehen etunimi. Nimi johtuu muinaisskandinaavisesta sutta tarkoittavasta sanasta "Úlfr".


title: Ulf

text: Suomssa nimi Ulf on vuoden 2009 loppuun mennessä annettu Väestörekisterikeskuksen tietojen mukaan 1991 henkilölle. Ulfin nimipäivä on suomenruotsalaisen kalenterin mukaan 5. heinäkuuta.


title: Komitaatti

text: Komitaatti (uudismuodoste latinan sanasta "comitā'ri," seurata) on lääniin vertautuva hallintoalue Unkarissa. Niitä on ollut varhaiskeskiajalta lähtien ja niillä oli aiemmin laaja itsehallinto. Vuoden 1950 paikallishallintouudistuksessa lukuisia pieniä komitaatteja yhdistettiin niin, että niitä jäi jäljelle 19 kappaletta. Unkariksi komitaatti on "vármegye".


title: Kattaloni

text: Kattaloni (, yhdistelmä sanoista "cattle" ’nauta’ ja "buffalo" ’puhveli’) on biisoniuroksen ja tavallisen lehmän risteymästä joskus käytetty nimitys. Kattaloneja on kasvatettu Pohjois-Kanadassa, jossa ne voivat olla laitumella talvellakin, sillä ne ovat kestävyydeltään biisonin kaltaisia. Kattalonien lihaa ja nahkaa pidetään arvokkaampana kuin biisonin. Vasikat ovat syntyessään isopäisiä ja isorintaisia, minkä vuoksi ne usein kuolevat vaikeissa synnytyksissä. Urospuoliset kattalonit ovat lisääntymiskyvyttömiä.


title: Queensboro Bridge

text: Queensboro Bridge on East River -vesiväylän ylittävä teräksinen ulokepalkkisilta New Yorkin kaupungissa Yhdysvalloissa. Silta yhdistää Manhattanin Upper East Siden ja Queensin Long Island Cityn kaupunginosat ylittäen samalla Roosevelt Islandin.


title: Queensboro Bridge

text: Sillan suunnitteli siltainsinööri Gustav Lindenthal apunaan arkkitehti Henry Hornbostel, jonka käsialaa on sillan koristeellinen ulkoasu.


title: Queensboro Bridge

text: Kaksikantisen sillan yläosa oli alun perin raideliikenteelle varattu, mutta nykyisin molemmat kannet on tieliikenteen käytössä. Yläkannella on neljä ja alakannella kuusi tiekaistaa.


title: Queensboro Bridge

text: Queensboro Bridge tunnetaan myös nimillä 59th Street Bridge ja Blackwell's Island Bridge (Roosevelt Island oli sillan valmistumisen aikaan nimeltään Blackwell's Island).


title: 9880 Stegosaurus

text: 9880 Stegosaurus on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi E. W. Elst vuonna 1994. Nimensä asteroidi sai kasveja syöneen jura- ja liitukautisen Stegosaurus-hirmuliskon mukaan. Ennen nimeämistään kohde tunnettiin tunnuksella 1994 PQ31. Koska Stegosauruksen absoluuttinen magnitudi (H) on 14,9, sen läpimitta on todennäköisesti kolmen ja kuuden kilometrin välillä.


title: Saarijärven vaakuna

text: Saarijärven vaakuna on Saarijärven kaupungin tunnus. Sen aihe viittaa kunnan nimeen esittäen seudun järviä hopeisella kilvellä, joita sahakoroisten hirsien kuvaamat metsäiset saaret halkovat.


title: Saarijärven vaakuna

text: Vaakunan selitys on ”hopeakentässä kolme yläreunaltaan sahakoroista hirttä, joista keskimmäinen punainen, toiset mustia.” Vaakunan on suunnitellut Ahti Hammar, ja Saarijärven kunnanvaltuusto hyväksyi sen kokouksessaan 12. heinäkuuta 1954. Sisäasiainministeriö vahvisti vaakunan käyttöön 14. syyskuuta samana vuonna.


title: John Randolph

text: John Randolph voi viitata seuraaviin henkilöihin:


title: M/S Carelia

text: M/S Carelia (ent. "M/S Ostsee") on Lappeenrannan Laivat osakeyhtiön omistama matkustajalaiva, joka on rakennettu vuonna 1969 Husumissa, Saksassa. Se on peruskorjattu kahdesti vuosina 1986 ja 2004. Se on vuokrattu Saimaan Matkaverkko Oy:lle, joka järjestää kesäkaudella risteilyjä Lappeenrannasta Viipuriin Saimaan kanavaa pitkin.


title: M/S Carelia

text: Aluksessa on kaksi sisäkantta, aurinkokansi, 200 matkustajapaikkaa, kaksi ravintolaa, ja tax free -myymälä.


title: M/S Carelia

text: Alus tilattiin Husumer Schiffswerftiltä Husumista Saksasta, josta se luovutettiin vuonna 1969 Förde Reederei GmbH:lle Flensburgiin. "M/S Ostseeksi" nimetty alus asetettiin Flensburgin ja Tanskan Ærøn saarelle Ærøskøbing väliseen liikenteeseen. Huhtikuussa 1978 alus vuokrattiin Neustadt in Holsteiniin Reederei Peter Deilmannille, joka aloitti sillä liikennöinnin Orthin ja Tanskan Lollandissa sijaitsevan Rødbyn sataman välillä ja seuraavana vuonna Kappelnin ja Sønderborgin välillä.


title: M/S Carelia

text: Alus myytiin 1986 Lappeenrantaan Lappeenrannan Laivat osakeyhtiölle, joka nimesi sen "M/S Careliaksi". Alus sijoitettiin Lappeenrannan ja Viipurin väliseen liikenteeseen.


title: Turun luonnonsuojeluyhdistys

text: Turun luonnonsuojeluyhdistys ry (TLSY) on Varsinais-Suomen luonnonsuojelupiirin turkulaisista jäsenistä koostuva alayhdistys. Yhdistyksen tarkoitus on edistää toiminta-alueellaan luonnon-, ympäristön- ja maisemansuojelua sekä vaalia kulttuuriperinteitä. TLSY muun muassa järjestää tiedotustilaisuuksia suurelle yleisölle, esittää kannanottoja luonnonsuojeluasioissa ja tekee esityksiä viranomaisille. Jäseneksi voi liittyä maksamalla Suomen luonnonsuojeluliiton jäsenmaksun.


title: Mentaliteetti

text: Mentaliteetti () tarkoittaa yksilön, ihmisryhmän tai kansan henkistä kokonaisasennetta ja mielenlaatua. Mentaliteetin käsitettä käytetään ajoittain sosiologiassa, sosiaalihistoriassa, historiassa ja sosiaalipsykologiassa kuvaamaan jonkin ihmisryhmän ajattelutapaa ja kollektiivisia pyrkimyksiä, vaikka se on käsitteenä kiistanalainen.


title: Teko Modise

text: Teko Tsholofelo Modise (s. 22. joulukuuta 1982 Soweto, Gauteng, Etelä-Afrikka) on eteläafrikkalainen jalkapalloilija, pelipaikaltaan keskikenttäpelaaja. Hän pelaa Etelä-Afrikan miesten jalkapallon korkeimmalla sarjatasolla Premier Soccer Leaguessa Mamelodi Sundownsin joukkueessa. Modise on pelannut Etelä-Afrikan maajoukkueessa vuodesta 2007 lähtien.


title: Man O'War (lautapeli)

text: Man O'War oli englantilaisen pelitalon Games Workshopin kehittämä Warhammer-universumiin sijoittuva meritaistelupeli. Pelille ilmestyi kaksi lisäosaa, Sea of Blood ja Plague Fleet. Vaikka peli herätti kiinnostusta monien keskuudessa, päätti Games Workshop vetää tuotteen pois markkinoilta.


Man O'War (lautapeli)


title: Jemeljan Jaroslavski

text: Jemeljan Mihailovitš Jaroslavski (, oikea nimi "Minei Izrailevitš Gubelman", Мине́й Изра́илевич Губельма́н; 3. maaliskuuta 1878 Tšita – 4. joulukuuta 1943 Moskova) oli venäläinen bolševikki ja neuvostoliittolainen poliitikko. 1920–1930-luvuilla hän johti Neuvostoliiton uskonnonvastaista kampanjaa Taistelevien jumalattomien liiton johtajana.


title: Jemeljan Jaroslavski

text: Jemeljan Jaroslavski syntyi karkotettujen perheeseen. Vuonna 1898 hän liittyi Venäjän sosiaalidemokraattiseen työväenpuolueeseen ja kuului sen Tšitan ja vuosina 1903–1905 Pietarin komiteaan. Hän osallistui vuosien 1905–1907 vallankumoustapahtumiin, joutui pidätetyksi, tuomittiin Nertšinskin pakkotyövankilaan ja myöhemmin karkotettavaksi. Helmikuun vallankumouksen jälkeen hän toimi Jakutskissa ja Moskovassa.


title: Jemeljan Jaroslavski

text: Jaroslavski osallistui Lokakuun vallankumoukseen Moskovassa, toimi Kremlin ja Moskovan sotilaspiirin komissaarina. Vuonna 1918 hän kuului Brest-Litovskin rauhaa vastustaneisiin vasemmistokommunisteihin. Vuosina 1919–1922 hän työskenteli VKP(b):n Permin kuvernementtikomitean puheenjohtajana, keskuskomitean Siperian aluebyroon jäsenenä ja vuodesta 1921 keskuskomitean sihteerinä.


title: Jemeljan Jaroslavski

text: Jaroslavski toimi aktiivisesti entisten poliittisten vankien ja vanhojen bolševikkien järjestöissä. Hän toimi "Pravdan" ja useiden muiden lehtien toimituskuntien jäsenenä ja johti korkeimman neuvostopuoluekoulun historian laitosta. Vuonna 1921 Jaroslavski valittiin puolueen keskuskomitean, vuonna 1923 keskuskontrollikomitean ja vuonna 1934 puoluekontrollikomitean jäseneksi. Jaroslavski toimi myös Neuvostoliiton toimeenpanevan keskuskomitean ja korkeimman neuvoston jäsenenä.


title: Jemeljan Jaroslavski

text: Jemeljan Jaroslavski on palkittu Leninin kunniamerkillä sekä Stalin-palkinnolla vuonna 1943. Hänet on haudattu Punaiselle torille Kremlin muurin viereen.


title: Jääplaneetta

text: Jääplaneetta on vesijäästä tai jonkin muun aineen kuten metaanin kiinteästä olomuodosta koostuva planeettatyyppi, jonka olemassaolo on ennustettu. Jääplaneetta muistuttaa komeettaa tai transneptunista kohdetta kuten 134340 Pluto tai 136199 Eris, mutta on paljon massiivisempi. Hypoteettisten kiinteiden jääplaneettojen lisäksi myös Uranus ja Neptunus ovat jäisiä planeettoja. Niitä sanotaankin jääjättiläisiksi. Punaista kääpiötä kiertävä viisi kertaa Maan massainen eksoplaneetta OGLE-2005-BLG-390Lb saattaa olla kiinteä jääplaneetta.


title: Solomon Linda

text: Solomon Linda (1909 Msinga – 8. lokakuuta 1962 Johannesburg) oli eteläafrikkalainen säveltäjä, laulaja ja muusikko, joka oli The Evening Birds -yhtyeensä kanssa ensimmäisiä isicathamiya-musiikin tekijöitä.


title: Solomon Linda

text: Lindan varhaisimpia musiikillisia vaikutteita oli afroamerikkalainen laulaja Orpheus McAdoo, joka esiintyi yhtyeensä kanssa Lindan kotikylässä. Muutettuaan Johannesburgiin 1930-luvun puolivälissä Linda ryhtyi esiintymään viikonloppuisin a cappella -yhteen kanssa. Muutamassa vuodessa ryhmästä muodostui ammattimainen lauluyhtye The Evening Birds. Ryhmä oli yksi isicathamiya-musiikin uranuurtajista.


title: Solomon Linda

text: Lindan tunnetuin kappale on myöhemmin ”Wimoweh”-nimisenä tunnetuksi tullut ”Mbube” () vuodelta 1939. Se on suosituin Etelä-Afrikasta peräisin oleva kappale. Linda jäi kuitenkin vaille tekijänoikeuskorvauksia ja kuoli köyhyydessä 1962.


title: Sinipallo-ohdake

text: Sinipallo-ohdake ("Echinops bannaticus") on pitkäikäinen pallo-ohdakelaji, joka sietää paahdetta ja kuivuutta mutta ei märkyyttä. Se on pystykasvuinen ja sen lehdet ovat piikikkäitä ja väriltään harmahtavia. Vahvat juuret tunkeutuvat syvälle maahan. Sinipallo-ohdake kukkii heinäkuussa, elokuussa ja syyskuussa. Pallonmuotoiset siniset kukinnot ovat 5 cm:n levyisiä. Se kylväytyy helposti ja istutetaan 35 cm välein.


title: Sinipallo-ohdake

text: Sinipallo-ohdake on erinomainen leikko- ja kuivakukka, joka houkuttelee pölyttäjiä ja talvella myös lintuja. Se leikataan kuivakukaksi, kun kukinnon ensimmäiset kukat ovat auenneet.


title: Aaron Brocklehurst

text:
Aaron Brocklehurst (s. 10. kesäkuuta 1985 Nanaimo, Brittiläinen Kolumbia, Kanada) on kanadalainen jääkiekkopuolustaja, joka pelaa DEL-liigaa Grizzly Adams Wolfsburgissa. Hänen vahvuutensa ovat luistelussa ja kiekollisessa pelissä.
Brocklehurst kävi junioriuransa jälkeen vuodet 2004–2008 St. Cloud State Universityä ja pelasi NCAA:ssa. Vuosina 2008–2010 hän edusti neljää eri seuraa ECHL:ssä, ja niistä viimeisimpinä Reading Royalsia keväällä 2010. Kaudella 2009–2010 Brocklehurst teki ECHL:ssä yhteensä tehot 15+25=40 ja oli liigan puolustajien pistepörssin yhdeksäs. Hän pelasi kauden aikana myös ECHL:n tähdistöottelussa. Brocklehurstilla on myös neljän AHL-ottelun kokemus Lake Erie Monstersista kaudelta 2008–2009.


title: Aaron Brocklehurst

text: Kesäkuussa 2010 Brocklehurst tuli viikon mittaisella try-outille Rauman Lukkoon. Heinäkuussa hän sai 1+1-vuotisen sopimuksen Lukon kanssa, joka sisälsi kahden kuukauden koeajan. Brocklehurstin koeaika päättyi syyskuun 2010 lopulla ja hän sai jatkaa joukkueessa.


title: Aaron Brocklehurst

text: Brocklehurst ehti pelata Lukossa 24 ottelua tehoin 2+11=13, kunnes hänen peliaikansa väheni Nolan Prattin tultua joukkueeseen marraskuussa 2010. Prattin tultua Lukkoon joukkueessa oli neljä ulkomaalaiskiintiön täyttänyttä pelaajaa (Brocklehurst, Pratt, Kurtis McLean ja Justin Morrison) ja yhdessä SM-liigaottelussa saa esiintyä korkeintaan kolme pelaajaa. Brocklehurst siirtyi joulukuussa 2010 syyskauden neljän viimeisen ottelun mittaisella lainasopimuksella Pelicansiin. Hän kuitenkin purki joulutauolla sopimuksensa Lukon kanssa ja teki Pelicansin kanssa kevääseen 2012 ulottuvan sopimuksen.


title: Jesse Virtanen (jääkiekkoilija)

text: Jesse Juhani Virtanen (s. 7. elokuuta 1991 Rauma) on suomalainen jääkiekkopuolustaja, joka pelaa Ruotsin SHL-liigan Färjestad BK:ssa. Hän on pelityyliltään yleispuolustaja.


title: Jesse Virtanen (jääkiekkoilija)

text: Virtanen on Rauman Lukon kasvatti. Hän voitti A-nuorten SM-pronssia keväällä 2009. Virtanen pelasi kaudella 2009–2010 ensimmäisen SM-liigaottelunsa. Hän debytoi liigassa 9. maaliskuuta 2010 Espoo Bluesia vastaan ja pelasi ykköspakkiparissa Charlie Cookin kanssa. Virtanen sai ottelussa jääaikaa 12.51 minuuttia. Pääasiassa hänen kautensa kului kuitenkin vielä A-nuorissa. Virtanen teki runkosarjassa 11 pistettä, mutta kevään 2010 pudotuspeleissä hän oli tehoilla 1+5=6 Lukon tehokkain puolustaja.


title: Jesse Virtanen (jääkiekkoilija)

text: Elokuussa 2010 Lukko lainasi Virtasen ja Jere Laaksosen Mestis-joukkue KooKoohon lähtökohtaisesti joulutaukoon kestävällä sopimuksella. He ja Charles Bertrand jättivät joukkueen kuitenkin jo saman kuun lopulla. Sittemmin myös Lukko ja KooKoo purkivat yhteistyösopimuksensa syyskuussa 2010. Sama kolmikko siirtyi lokakuussa lainalle Kajaanin Hokkiin, jossa he viettivät suurimman osan kaudestaan. He siirtyivät joukkueeseen lähtökohtaisesti 18. joulukuuta asti ulottuvilla toistaiseksi voimassa olleilla sopimuksilla. Virtanen pelasi kauden aikana Hokissa ja alle 20-vuotiaiden maajoukkueessa yhteensä 17 Mestis-ottelua tehoin 2+8=10. Pääosin hän pelasi kautensa Lukon A-nuorissa. Lukon SM-liigajoukkueessa Virtanen pelasi kolme runkosarjaottelua tehden yhden syöttöpisteen.


title: Jesse Virtanen (jääkiekkoilija)

text: Kaudella 2011–2012 Virtanen pelasi Lukossa kaksi SM-liigaottelua. Syksyllä 2011 hän kävi kolmen ottelun mittaisella lainalla Savonlinnan Pallokerhossa. Marraskuussa 2011 Virtanen joutui noin kahdeksi kuukaudeksi sivuun nilkkavamman takia. Toivuttuaan siitä hän siirtyi tammikuussa 2012 toistaiseksi voimassa olleella sopimuksella. Siirtorajan kynnyksellä Virtanen jatkoi lainasopimustaan kauden loppuun.


title: Jesse Virtanen (jääkiekkoilija)

text: Virtanen murtautui kaudella 2012–2013 Lukon kokoonpanoon ja pelasi varsinaisen tulokaskautensa SM-liigassa tehden 42 runkosarjaottelussa tehot 2+4=6 sekä 12 playoff-ottelussa neljä syöttöpistettä. Hänen liigauransa avausmaali syntyi 2. helmikuuta 2013 ylivoimalla JYPiä vastaan, jolloin Virtanen teki myös yhden syöttöpisteen. Hän kuului Lukon puolustuksen harvoihin valopilkkuihin, vaikka joukkue eteni lopulta välieriin saakka. Virtanen pelasi kauden aikana myös yhden Mestis-ottelun lainalla Vaasan Sportissa. Toukokuussa 2013 hän teki kaksivuotisen jatkosopimuksen Lukon kanssa.


title: Jesse Virtanen (jääkiekkoilija)

text: Kausi 2013–2014 Virtasella alkoi käsivammaa kuntouttaessa, jonka takia hän pelasi vain 41 runkosarjaottelua. Virtanen voitti Lukon sisäisen tehotilaston lukemalla +9. Hän voitti kauden päätteeksi SM-pronssia. Kesäkuussa 2014 Virtasen sopimusta joukkueen kanssa jatkettiin vuodella kevääseen 2016 saakka. Marraskuussa 2015 sitä jatkettiin taas yhdellä vuodella kevääseen 2017. Kaudella 2015–2016 Virtanen sijoittui tehoilla 7+23=30 SM-liigan puolustajien pistepörssissä neljänneksi. Kaudella 2016–2017 hän teki taas uuden liigan yhden kauden piste-ennätyksensä tehoilla 9+30=39, joilla Virtanen oli Lukon toiseksi paras pistemies Ville Vahalahden jälkeen. Hän myös voitti koko SM-liigan puolustajien pistepörssin. Virtanen oli ehdokkaana koko SM-liigan parhaalle puolustajalle myönnettävän Pekka Rautakallio -palkinnon voittajaksi, mutta palkinto meni lopulta kuitenkin Jukureiden Miika Koivistolle.


title: Jesse Virtanen (jääkiekkoilija)

text: Virtanen siirtyi kaudeksi 2017–2018 vuoden mittaisella sopimuksella Ruotsin SHL-liigan Färjestad BK:hon. Hän oli joukkueen tehokkain puolustaja tehoilla 6+24=30, joilla Virtanen sijoittui koko liigan puolustajien pistepörssissä kolmanneksi. Toukokuussa 2018 hän teki Färjestadin kanssa 1+1-vuotisen jatkosopimuksen, jonka optiovuosi mahdollistaa siirron ulkomaille.


title: Jesse Virtanen (jääkiekkoilija)

text: Virtanen pelasi alle 20-vuotiaiden MM-kilpailuissa vuonna 2011. Suomen A-maajoukkueessa hän on pelannut 22 ottelua tehopistein 3+3=6. Virtanen teki A-maajoukkuedebyyttinsä Euro Hockey Challengessa 7. huhtikuuta 2016 Porissa Slovakiaa vastaan, jolloin hän teki myös ensimmäisen A-maajoukkuemaalinsa ylivoimalla. Virtanen putosi viimeisten joukossa Suomen MM-leiriryhmästä vuoden 2016 turnaukseen.


title: Jesse Virtanen (jääkiekkoilija)

text: Virtanen valmistui WinNovasta merkonomiksi vuonna 2015 osaamisalanaan asiakaspalvelu ja myynti.


title: Stakeholder Engagement Service

text: Stakeholder Engagement Service, eli SES suom. Osakas-sidospalvelu, eli OSP merkitsee sidosryhmien sitouttamis- ja aktivointimenetelmää, jossa kohderyhmät tuodaan verkossa brändin ympärille virtuaaliyhteisön avulla. Sen yleisimmät sovellukset ovat markkinoinnissa ja tuotekehityksen joukkoistamisessa (käytetään myös nimeä yleisöosallisuus, engl. "crowdsourcing").


title: Stakeholder Engagement Service

text:
Yhteisöä ylläpitää useimmiten kolmas osapuoli, mutta yhteisön toiminta perustuu keskinäiseen vuorovaikutukseen ja se tuottaa pääosan sisällöstä itse.
Motiivi vuorovaikutukseen tulee yhteisestä sosiaalisesta objektista joka voi käytännössä olla mikä tahansa käyttäjää motivoiva asia.


title: Stakeholder Engagement Service

text: Tässä yhteydessä englannin sanaa “stakeholder” käytetään sen laajassa merkityksessä tarkoittamaan yrityksen tai muun organisaation sidosryhmiä. Näitä voivat olla esim


title: Stakeholder Engagement Service

text: • omistajat


title: Stakeholder Engagement Service

text: • johto


title: Stakeholder Engagement Service

text: • työntekijät


title: Stakeholder Engagement Service

text: • alihankkijat


title: Stakeholder Engagement Service

text: • asiakkaat


title: Stakeholder Engagement Service

text: • yhteistyökumppanit ja


title: Stakeholder Engagement Service

text: • rahoittajat


title: Stakeholder Engagement Service

text: Suomessa SES-menetelmää ovat käyttäneet ainakin Orion ja Aurinkomatkat.


title: Lämpömäärä

text: Lämpömäärä on fysikaalinen suure, joka ilmoittaa jossakin prosessissa kehittyvän tai kappaleesta toiseen siirtyvän lämpöenergian määrän. Sille käytetään fysiikan kaavoissa yleisesti tunnusta "Q".


title: Lämpömäärä

text: Se, minkä verran tietty lämpömäärä nostaa kappaleen lämpötilaa, riippuu luonnollisesti kappaleen koosta, mutta myös aineesta, sillä eri aineilla on eri suuret ominaislämpökapasiteetit. Kun kappaleen lämpötila on sen sulamis- tai kiehumispisteessä, siihen tuotu lämpö ei nosta sen lämpötilaa, ennen kuin se on kokonaan sulanut tai höyrystynyt. Tähän kuluva lämpömäärä massayksikköä kohti on aineen sulamis- tai höyrystymislämpö. Reaktiolämpö on tietyssä kemiallisessa reaktiossa sitoutuva tai vapautuva lämpömäärä moolia kohti.


title: Lämpömäärä

text: Koska lämpömäärä on energian mitta, se mitataan nykyään samoina yksikköinä kuin muutkin energian muodot eli jouleina kerrannaisineen. Tieteenhistorian varhaisemmissa vaiheissa lämpömäärä on kuitenkin ollut paljon helpompi mitata sen mukaan, minkä verran se lämmittää tiettyä ainemäärää kuin määrittää, mitä määrää mekaanista energiaa se vastaa. Tämän vuoksi ennen SI-järjestelmän käyttöönottoa lämpömäärälle käytettiin eri mittayksikköä, kaloria. Yksi kalori määriteltiin lämpömääräksi, joka lämmitti yhden gramman vettä +14,5 celsiusasteesta +15,5 celsiusasteeseen. Yksi kalori oli 4,1855 joulea. Tätä suhdelukua on nimitetty "lämmön mekaaniseksi ekvivalentiksi".


title: Olof Palme (historioitsija)

text: Olof Palme (21. syyskuuta 1884 Porvoo – 3. huhtikuuta 1918 Tampere) oli ruotsalainen historioitsija ja ruotsalaisten vapaaehtoisten organisoija Suomen sisällissotaan.


title: Olof Palme (historioitsija)

text: Olof Palme oli Sven Palmen ja Hanna von Bornin poika, ja pääministeri Olof Palmen setä.


title: Olof Palme (historioitsija)

text: Hän opiskeli historiaa Uppsalassa ja aloitti arkeologiset kaivaukset Sigtunassa. Hänen ansiotaan on että kaupunki sai museon, "Sigtuna Fornhemin".


title: Olof Palme (historioitsija)

text: Olof Palme oli myös mukana johtajahenkilönä organisoimassa ruotsalaista prikaatia. Hän kaatui Tampereen valtauksen aikana, ja hänet haudattiin Sigtunaan.


title: Govan Mbeki

text: Govan Archibald Mvuyelwa Mbeki (s. 9. heinäkuuta 1910 Transkei - 30. elokuuta 2001 Port Elizabeth) oli eteläafrikkalainen poliitikko, vapaustaistelija ja Afrikan kansalliskongressin (ANC) ja Etelä-Afrikan kommunistisen puolueen (SACP) keskeisiä vaikuttajia.


title: Govan Mbeki

text: Mbeki opiskeli Fort Haren yliopistossa missä suoritti opettajan pätevyyden ja "Bachelor of Arts" -tutkinnon vuonna 1936. Hän liittyi Etelä-Afrikan kommunistiseen puolueeseen 1950-luvulla ja toimi aktiivisesti vahvistaakseen SACP:n, ANC:n ja ammattiyhdistysliikkeen välistä yhteistyötä. Mbeki oli Umkhonto we Sizwen perustajajäseniä, ja hänet tuomittiin vuonna 1964 elinkautiseen vankeusrangaistukseen Rivonia-oikeudenkäynnissä, jossa tuomittiin myös muun muassa Nelson Mandelan ja Walter Sisulun. Mbeki vapautettiin vankilasta vuonna 1987, ja hän jatkoi poliittista toimintaansa ANC:ssä ja SACP:ssä.


title: Govan Mbeki

text: Ensimmäisten demokraattisten vaalien jälkeen vuodesta 1994 vuoteen 1997 Mbeki toimi Etelä-Afrikan senaatin ja 1997–1999 senaatin seuraajan provinssien neuvosto varapuhemiehenä. Govan Mbekin poika Thabo Mbeki toimi Etelä-Afrikan presidenttinä vuosina 1999–2008.


title: Govan Mbeki

text: Mbeki oli merkittävä poliittinen journalisti ja hän toimitti New Age- ja Inkundla Ya Bantu -lehtiä. Hän kirjoitti myös useita poliittisia teoksia, ja häntä pidetäänkin yhtenä 1900-luvun merkittävimmistä marxilaisista kirjoittajista.


title: Sture Appelberg

text: Sture Wilhelm Sigurd Appelberg (11. syyskuuta 1885 Eskilstuna - 26. heinäkuuta 1947 Tukholma) oli ruotsalainen kirjailija ja lehtimies.


title: Sture Appelberg

text: Hänestä tuli aliluutnantti Norrlannin tykistörykmentissä 1907. Vuodesta 1914 Appelberg oli lehtimiehenä "Stockholms-Tidningenissä". Kun Suomen sisällissota alkoi, hänestä tuli kapteeni Suomen tykistössä. Hän ansaitsi kolmannen ja neljännen luokan vapaudenristin.


title: Sture Appelberg

text: Kun hän tuli kotiin, Appelbergistä tehtiin toimistosihteeri "Veckojournalenissa". Vuonna 1919 hänestä tuli lehtimies "Dagens Nyheterissä", vuonna 1926 toimiston johtaja "Stockholms Dagbladissa" ja 1930 "Stockholms-Tidningenissä".


title: Sture Appelberg

text: Hän kirjoitti myös dekkareita. Näiden päähenkilö oli Sigurd Williams.


title: East-West (albumi)

text: East-West on The Butterfield Blues Bandin studioalbumi vuodelta 1966. Levy-yhtiönä oli tuolloin Elektra Records. Levyn ovat tuottaneet Paul A. Rotchild ja Mark Abramson paitsi kappaleen ”Mary, Mary” osalta Barry Friedman. Taustavaikuttajana on ollut Jac Holzman. CD-levyn ovat masteroineet Rothchild ja Bruce Botnick Los Angelesissa Digital Magnetics -studiossa. CD:n on julkaissut Elektra / Asylum Records vuonna 1988 sarjanumerolla 7559-60751-2. Esittelytekstin on tehnyt Paul Nelson.


title: East-West (albumi)

text: Levykannen valokuvat ja suunnittelu ovat William S. Harveyn käsialaa.Kappaleella ”Work Song” soolojen esitysjärjestys on: Mike Bloomfield, Paul Butterfield, Marc Naftalin, Elvin Bishop.


title: East-West (albumi)

text: Kappaleella ”East-West” soolojen esitysjärjestys on: Elvin Bishop, Paul Butterfield, Mike Bloomfield.


title: Modena FC

text:
Modena Football Club on italialainen jalkapalloseura, joka on perustettu Modenassa, Emilia-Romagnassa vuonna 1912. Se pelaa tällä hetkellä Italian jalkapallon toiseksi korkeimmalla sarjatasolla Serie B:ssä pudottuaan Serie A:sta vuonna 2004 siellä pelatun kahden vuoden jälkeen. Joukkueen värit ovat keltainen ja sininen.
Modena FC on ainut joukkue, joka on voittanut Anglo-Italian Cupin kahdesti (vuosina 1981 ja 1982).


title: Modena FC

text: "Tilanne 25. syyskuuta 2009."


title: Forging the Land of Thousand Lakes

text: Forging the Land of Thousand Lakes on metalliyhtye Amorphiksen heinäkuussa 2010 julkaistu DVD. Se sisältää kaksi keikkaa, joista toinen on kuvattu Oulun Club Teatrialla ja toinen Summer Breeze Open Airissa. Lisäksi DVD sisältää kaikki Amorphiksen musiikkivideot ja "Tales from the 20 Years" -dokumentin. Rajoitettu painos sisältää myös Oulun-keikan kahdella CD:llä.


title: Ryhti

text: Ryhti tarkoittaa ihmisen luisen tukirangan muotoa eri asennoissa jalkaterästä hartioihin. Oikea ryhti, etenkin selkärangan asento, on tärkeä etenkin selän hyvinvoinnille. Hyvässä ryhdissä kehon paino ja paine jakautuvat oikein selän rakenteille.


title: Ryhti

text: Hyväryhtisenä seisomisena pidetään suoraselkäistä asentoa, rintakehä on työnnetty ulos- ja hartiat taaksepäin ja jalat ovat suorassa. Pään tulisi olla pystyssä. Suuren otannan tutkimuksia tämän asennon terveysvaikutuksista ei ole tehty. Anatomisesta näkökulmasta tällainen asento laajentaa rintakehää mikä puolestaan voi syventää hengitystä ja siten vaikuttaa parantavasti aineenvaihdunnan laatuun. Hyväksi arvioitu seisomaryhti perustuu kuitenkin kultturiahistoriallisiin seikkoihin ja estetiikkaan.


title: Ryhti

text: Selkärankaan kohdistuva kuormitus on seisoma-asennossa noin 100 kg. Oikeassa asennossa selkä kestää erilaisen kuormituksen, mutta kun ryhdissä tapahtuu muutoksia, kuormitus lisääntyy moninkertaiseksi. Esimerkiksi jos pää siirtyy noin 3 cm luotisuoran etupuolelle, kaularangan takaosan lihaksiin kohdistuu 15 kilogramman paino. Liiallinen kuormitus huonossa pystyasennossa aiheuttaa muun muassa nivelrikkoa.


title: Ryhti

text:
Hyvänä istumaryhtinä on pitkään pidetty asento, jossa sääret ovat pystysuorassa, reidet lähes vaakasuorassa ja selkä jälleen pystysuorassa. Tutkimustulokset ovat ristiriidassa tämän suosituksen kanssa. Vuonna 1962 saksalainen ortopedi Hannes Schoberth julkaisi tutkimuksen, jonka mukaan tällainen istuma-asento on selän terveydelle haitallinen. Sittemmin on tehty tutkimuksia, jotka vahvistavat tulokset.
Vuonna 2006 nämä tutkimukset vahvistettiin magneettikuvaus-tekniikalla, jossa kuvattavat henkilöt istuivat toimistotuolilla eri lannekulmilla. Tutkimuksen lopputulos viittaa siihen, että nykyään viranomaisten ja monen lääketieteen edustajan suositeltu 90 asteen kulma selän ja reisien välillä kuormittaa välilevyjä haitallisella tavalla. Välilevyjen kannalta haitattomin kulma lanteessa on tutkimuksen mukaan 135 astetta tai suurempi.


title: Ryhti

text: Usean ihmisten jalostamien koti- ja hyötyeläinlajin oikea ryhti on tarkasti määritelty rotumääritelmässä.


title: Kultapäätanssija

text: Kultapäätanssija ("Ceratopipra erythrocephala") on Panamassa ja Etelä-Amerikassa tavattava tanssijoihin kuuluva varpuslintu.


title: Kultapäätanssija

text: Kooltaan kultapäätanssija on 9–10 cm. Koiras on höyhenpuvultaan kauttaaltaan kiiltävän musta lukuun ottamatta kirkkaan keltaista päätä. Koiraan iiris on valkoinen, naarailla ja nuorilla koirailla se on harmahtava. Naaraskultapäätanssija on selästään väriltään oliivinvihreä. Rinnastaan naaras on vaaleampi ja vatsastaan vaalean kellertävä.


title: Kultapäätanssija

text: Kultapäätanssijaa tavataan Panamassa ja Etelä-Amerikassa alueella, joka ulottuu Kolumbiasta Venezuelaan, Guyanaan, Surinameen, Ranskan Guayanaan, Amazonjoen pohjoispuoleiseen Brasiliaan sekä Andeilla Ecuadoriin ja Peruun. Lisäksi lintua tavataan Trinidadista. Lajin elinympäristöä ovat kosteiden metsien aluskasvillisuus ja metsien reunamaat. Kultapäätanssijan elinympäristöt sijaitsevat yleensä alle 1 100 metrin korkeudella meren pinnasta.


title: Kultapäätanssija

text: Pesimäajan ulkopuolella kultapäätanssijat elävät varsin huomaamattomina metsissä. Pesimäaika kestää tammikuulta lokakuulle. Koiraat kokoontuvat esiintymään naaraille löyhiksi suurimmillaan 10 yksilön ryhmiksi. Koiraat päästävät kutsuääniä, esittelevät höyhenpukuaan ja lentelevät nopeasti oksilta toisille. Pesä sijaitsee puussa oksanhaarukassa ja naaras munii kaksi vaaleankellertävää ruskeapilkullista ja -viirullista munaa.


title: Rainer Pelkonen

text: Yrjö Rainer Pelkonen (s. 19. huhtikuuta 1928 Kuopio) on suomalainen yleisurheilija, jonka päälaji oli 400 metrin aitajuoksu.


title: Rainer Pelkonen

text: ”Raikku” Pelkonen karsiutui Helsingin 1952 olympialaisten 400 metrin aitajuoksun toisissa alkuerissä. Hän edusti Suomea neljässä maaottelussa ja voitti vuonna 1949 Pohjoismaiden akateemisen mestaruuden 800 metrin juoksussa. Seuratasolla hän edusti HIFK:ta. Hän voitti 400 metrin aitajuoksussa Suomen mestaruuden vuonna 1952 ja saavutti SM-pronssia vuonna 1950. Hän voitti 4 × 400 metrin ja 4 × 800 metrin viestijuoksussa 11 Suomen mestaruutta vuosina 1946–1954. Hänen ennätyksensä 400 metrin aitajuoksussa on 53,6 s vuodelta 1953.


title: Rainer Pelkonen

text: Vuonna 2009 Pelkosesta tuli kaksinkertainen veteraaniyleisurheilun maailmanmestari 80-vuotiaiden miesten sarjassa. Hän voitti 1 500 m ja oli ankkurina voittaneessa Suomen 4 × 400 metrin viestijoukkueessa.


title: Rainer Pelkonen

text: Rainer Pelkonen oli perustamassa Mäkelänrinteen yhteiskouluun luokatonta lukiota vuonna 1971 ja sittemmin urheilulukiota. Hän sai opetusneuvoksen arvonimen vuonna 1985.


title: Luke Mitchell

text: Luke Mitchell (s. 17. huhtikuuta 1985 Gold Coast, Queensland, Australia) on australialainen näyttelijä, laulaja ja malli, joka tunnetaan parhaiten Romeo Smithin roolista saippuasarjassa "Home and Away", Will Benjaminina ohjelmassa "" sekä Lincoln Campbellina supersankarisarjassa "S.H.I.E.L.D. Agentit".


title: Luke Mitchell

text: Mitchell harjoitteli Film and Television Studio Internationalissa ja työskenteli ammattilaisten avustuksella, muun muassa Joss McWilliamin, Iain Gardnerin, Kim Krejusin, Craig McMahonin ja Dean Careyn kanssa. Hän matkusti ympäri Australiaa kansainvälisen Entertainment-yhtiön Sudden Impact Entertainmentin kanssa ja työskenteli heidän teatteriesityksissään.


title: Luke Mitchell

text: Melbournessa hän onnistui saamaan vierailevan roolin Chris Knightina TV-sarjassa "Neighbours", jossa hän oli mukana 11 jaksoa. Tämän jälkeen hän muutti takaisin Gold Coastiin ja sai pääroolin suositusta lasten ja nuorten televisiosarjasta "H2O: Just Add Water". Kesäkuussa 2009 Mitchell muutti Sydneyyn ja vuonna 2010 hän sai roolin Romeo Smithinä TV-sarjassa "Home and Away". Samana vuonna Mitchell voitti palkinnon Romeo Smithin roolista.


title: Luke Mitchell

text: Mitchellin perheessä harrastettiin tennistä, ja hän pelasi tennistä viisivuotiaasta yhdeksäntoistavuotiaaksi. Hän suuntasi ammattilaistasolle, mutta luopui siitä kun ymmärsi, että elämässä on muutakin. Hän saa paljon tukea äidiltään Elizabeth Griffiniltä, vanhemmalta veljeltään (joka valmentaa tennistä Gold Coastissa), kahdelta nuoremmalta veljeltään (toinen heistä on Ben Mitchell, joka on 10 parhaan australialaisen tenniksen pelaajan joukossa) ja pikkusiskoltaan Bree Mitchelliltä. Mitchell kävi koulua Nerangin valtion High Schoolissa. Vuonna 2009 Mitchell alkoi seurustella Rebecca Breedsin kanssa, joka oli Luken vastanäyttelijä australialaisessa saippuasarjassa "Home and Away". Toukokuussa 2012 pari ilmoitti muuttaneensa yhteen.


title: Luke Mitchell

text: Mitchellin veli on tennispelaaja Benjamin Mitchell.


title: Arvo Hilli

text: Arvo Juhani Hilli (s. 4. elokuuta 1930 Padasjoki) on entinen suomalainen yleisurheilija, jonka päälaji oli 400 metrin aitajuoksu.


title: Arvo Hilli

text: Hilli karsiutui Helsingin 1952 olympialaisten 400 metrin aitajuoksun toisissa alkuerissä ajalla 54,0. Kotimaassa hän edusti seuratasolla Padasjoen Yritystä ja Kuortaneen Kuntoa. Hän saavutti SM-hopeaa vuonna 1952 ja SM-pronssia vuonna 1953. Hänen ennätyksensä 400 metrin aitajuoksussa on 53,9 s vuodelta 1952.


title: Arvo Hilli

text: Veteraanisarjoissa 186-senttinen "Arska" Hilli on edustanut Suomea tennispelaajana. Vuonna 1988 hän saavutti yli 55-vuotiaitten sarjassa EM-pronssia nelinpelissä. Hän on toiminut Seinäjoen Tennisseuran ja Kuortaneen Tennispuisto Oy:n hallituksen puheenjohtajana.


title: Arvo Hilli

text: Ammatiltaan Arvo Hilli oli eläinlääkäri.


title: Sonic Gems Collection

text:
Sonic Gems Collection on Sonic Mega Collectionin tapainen kokoelmapeli mutta peli sisältää vähemmän pelejä kuin Sonic Mega Collection sekä siinä on muita extroja. Se sisältää myös Sonic the Hedgehog CD- pelin, Sonic R kisapelin ja ensimmäistä kertaa Sonic the Fighters- pelin muutettuna kotikonsoleille.1. Pelaa Mega Drive/Genesis pelit määräajassa
2. Pelaa Game Gear pelit määräajassa
3. Katso Sonic-traileri


title: Sonic Gems Collection

text: Museum sisältää Sonic aiheisia kuvia, videoita sekä musiikkia.


title: Sonic Gems Collection

text: Extras valikkosta löytyy peleihin liittyviä vihjeitä ja pelikokoelman tekijätiimi.


title: Sonic Gems Collection

text: Käyttöohjeet-osiosta löytyvät pelien alkuperäiset ohjekirjat.


title: Sonic Gems Collection

text: Sonic The Hedgehog 3 -pelistä on myös suomenkielinen käyttöohje mutta sitä ei löydy Sonic Gems Collectionin Manuals osiosta.


title: Ruotsin ilmailuhistoriallinen yhdistys

text: Ruotsin ilmailuhistoriallinen yhdistys () ("SFF") perustettiin 8. tammikuuta 1961 Malmössä ja omaa nykyään 6 000 jäsentä 15 paikallisosastossa.


title: Ruotsin ilmailuhistoriallinen yhdistys

text: Yhdistys julkaiseen "Svensk Flyghistorisk Tidskrift"-lehteä, joka ilmestyy kuudesti vuodessa. Se julkaisee vuosikirjan, "Flyghistorisk Revy".


title: Ruotsin ilmailuhistoriallinen yhdistys

text: Paikallisosasto Jämtland-Härjedalen-alueella ylläpitää Jämtlands flyg- och lottamuseum, ilmailu- ja lottamuseota.


title: Ruotsin ilmailuhistoriallinen yhdistys

text: Yhdistyksen kanslia ja kirjasto sijaitsevat Östermalmsgatan 87:ssa Tukholmassa entisessä armeijan esikuntatalossa, "Grå Huset".


title: Suurriistavirka-apu

text: Suurriistavirka-apu (SRVA) on organisaatio, jota ylläpitää riistanhoitoyhdistykset. SRVAn tarkoituksena on organisoida jäljestysohjaajia, jäljestyskoiria ja metsästäjiä viranomaisten käyttöön.


title: Suurriistavirka-apu

text: Metsästäjiä on ollut jo pitkään viranomaisten virka-apuna. Nykymuotoinen SRVA perustettiin toukokuussa 2009, koska viranomaisten paikallistuntemus on vähentynyt poliisi- ja hätäkeskusorganisaatioissa tapahtuneiden muutosten takia ja samanaikaisesti erilaiset suurpetotilanteet ovat runsastuneet. Toiminta perustuu poliisin ja riistanhoitoyhdistysten välisiin sopimuksiin. Toiminta käynnistyy poliisin tai hälytyskeskuksen antamalla virka-apupyynnöllä. Mukana olevat metsästäjät, koiranohjaajat ja metsästysseurat toimivat vapaaehtoispohjalta. Tavallisimpia SRVA-tehtäviä ovat kolareissa loukkaantuneiden hirvieläinten, suurpetojen tai villisikojen jäljestäminen tai menehtyneiden yksilöiden toimittaminen jatkokäsittelyyn.


title: Bryan McGregor

text: Bryan McGregor (s. 27. kesäkuuta 1984 Niagara Falls, Ontario, Kanada) on kanadalais-brittiläinen jääkiekkoilija, joka pelaa Kazakstanin mestaruussarjaa Beibarys Atıraw'ssa. Oikealta pelaava McGregor osaa pelata sekä keskellä että laidassa. Hän on pelannut aiemmin Euroopassa myös Suomessa, Tšekissä ja Itävallassa. McGregorin vanhemmat ovat skotlantilaisia.


title: Bryan McGregor

text: OHL-joukkue Kitchener Rangers varasi McGregorin 120. pelaajana vuonna 2000. Hän ei kuitenkaan koskaan siirtynyt CHL:ään, sillä McGregor valitsi yliopistouran. Hän pelasi viimeisen juniorikautensa 2002–2003 BCHL-joukkue Vernon Vipersissa, jonka toiseksi paras pistemies McGregor oli Curtis Fraserin jälkeen tehoilla 44+46=90.


title: Bryan McGregor

text: McGregor kävi vuodet 2003–2007 Minnesota-Duluthin yliopistoa. Hän siirtyi kaudeksi 2007–2008 ECHL-joukkue Pensacola Ice Pilotsin rivehin. Kaudella 2008–2009 McGregor teki läpimurtonsa ECHL:ssä. Kauden lähinnä Idaho Steelheadsissa pelannut McGregor teki tehot 38+44=82. Hän oli liigan pistepörssissä neljäs. McGregor aloitti ECHL-kautensa Johnstown Chiefsissa, mutta siirtyi yhden ottelun jälkeen Idahoon. Hänet valittiin liigan kuukauden pelaajaksi maaliskuussa 2009 sekä samoihin aikoihin kahdesti ECHL:n viikon pelaajaksi. McGregor edusti kauden aikana myös kolmen ottelun ajan AHL-joukkue Binghamton Senatorsia, jossa hän teki tehot 1+1=2.


title: Bryan McGregor

text: Kaudeksi 2009–2010 McGregor siirtyi Mestis-joukkue Vaasan Sportin riveihin 1+1-vuotisella sopimuksella. Hänellä olisi ollut ottajia myös SM-liigasta, Elitserienistä ja AHL:stä. McGregor kuitenkin valitsi Sportin, jolla oli tavoitteena nousta SM-liigaan. Hänet hankittiin joukkueen ykkössentteriksi, ja hänen laidalleen istutettiin maanmies Lou Dickenson. Kaksikko onnistui erinomaisesti, ja he olivat Mestiksen pistepörssin kärkikaksikko. Dickenson voitti pistepörssin ja McGregor tuli tehoilla 25+32=57 toiseksi. McGregor valittiin kauden päätteeksi Mestiksen toiseen tähdistökentälliseen. Yhdistyneen kuningaskunnan kansalaisina Dickenson ja McGregor eivät vieneet ulkomaalaispelaajan paikkaa Sportissa EU-passinsa ansiosta.


title: Bryan McGregor

text: Sport kärsi kauden 2009–2010 aikana talousongelmista ja on ollut myymässä Dickensonia ja McGregoria muualle. Huhujen mukaan kaksikko oli siirtymässä loppukaudeksi SM-liigajoukkue Lahden Pelicansiin. Molemmat pelaajat jäivät loppukaudeksi Vaasaan. Kaksikon menestyksestä huolimatta Sport putosi pudotuspeleistä jo puolivälierissä hävittyään D Teamille 3-1. McGregor ei käyttänyt sopimuksessaan ollutta optiota eikä jatkanut Sportissa kaudella 2010–2011.


title: Bryan McGregor

text: Heinäkuussa 2010 McGregor teki try-out -sopimuksen Tšekin Extraliigassa pelaavan HC Oceláři Třinecin kanssa. Hän sai elokuun lopulla vuoden mittaisen sopimuksen. McGregor teki ensimmäisellä pääsarjakaudellaan 2010–2011 50 runkosarjaottelussa tehot 9+6=15. Hän voitti Tšekin-mestaruuden keväällä 2011. McGregor jatkoi joukkueessa myös kaudella 2011–2012. Kaudeksi 2012–2013 hän siirtyi try-outin kautta Itävallan Erste Bank Eishockey Ligassa pelaavaan HC TWK Innsbruckiin.


title: Bryan McGregor

text: Kaudeksi 2013–2014 McGregor siirtyi vuoden mittaisella sopimuksella Kazakstanin mestaruussarjassa pelaavaan Beibarys Atıraw'un.


title: SK Vorwärts Steyr

text: SK Vorwärts Steyr on itävaltalainen jalkapalloseura, jonka kotikaupunki on Steyr. Seura on perustettu vuonna 1919 ja se pelaa kaudella 2018–2019 maan toiseksi korkeimmalla sarjatasolla 2. Ligassa. Joukkueen kotikenttä on Vorwärts Stadium, jolle mahtuu 9 000 katsojaa. Vorwärts ei ole koskaan pelannut Bundesliigassa, mutta on pelannut historiansa aikana 12 kautta Itävallan 1. divisioonassa. Itävallan cupissa se on ollut parhaimmillaan toinen. Tämä tapahtui vuonna 1949.


title: SK Vorwärts Steyr

text: Seuran historian ehkä tunnetuin pelaaja on Oleh Bloh’in, joka pelasi siellä vuosina 1988–1989.


title: Airspeed

text: Airspeed Aircraft oli vuodet 1931–1951 toiminut englantilainen lentokonetehdas. Sen perustivat Yorkiin A. H. Tiltman ja paremmin kirjalilijana tunnettu Nevil Shute yhdessä aiemmin ilmalaivojen kanssa toimineiden henkilöiden kanssa.


title: Airspeed

text: Yhtiön ensimmäinen lentokone oli AS4 Ferry, jota esiteltiin huhtikuussa 1932. Vuotta myöhemmin tehdas siirrettiin Portsmouthiin, jossa yritys liittyi vuonna 1934 telakkayhtiö Swan Hunter & Wigham Richardson Limitedin kanssa. Yhtiön nimi muuttui muotoon "Airspeed Ltd" elokuussa 1934.


title: Airspeed

text: Vuonna 1936 yhtiö suunnitteli ja valmisti AS.8 Viceroy -urheilukoneen lentokilpaa varten.


title: Airspeed

text: Ensimmäinen menestyksellinen tuote oli vuonna 1937 valmistunut AS.10 Oxford, joka oli koulukone. Vuonna 1940 De Havilland osti Swan Hunter & Wigham Richardson Limited -yhtiön omistamat osakkeet. Toisen maailmansodan aikana yhtiö teki 3 800 Airspeed Horsa -liitokonetta. Toisen maailmansodan jälkeen yhtiö ei löytänyt itselleen markkinaa. Vuonna 1951 De Havilland hankki loputkin yhtiön osakkeet ja yhtiön toiminta sulautui sen omistajan toimintaan.


title: Airspeed

text: Britannian hallituksen toimeksiannosta suunniteltu ja valmistettu matkustajailmalaiva R.101 tuhoutui 5. lokakuuta 1930 Ranskassa, ollessaan matkalla Egyptin kautta Intiaan. Ilmalaivan tuho sai Britannian hylkäämään ilmalaivojen rakentamisen, mikä ajoi Vickersin täysin hallinnoiman Airship Guarantee Companyn Howdenissa Yorkshiressa lopettamaan toimintansa 2. joulukuuta 1930. Yhtiön tuotantolaitoksen teknikot, suunnittelijat ja työntekijät joutuivat hakemaan uusia töitä. Kaksi suunnittelutoimiston työntekijää A. Hessell Tiltman ja Nevil Shute Norway päättivät perustaa uuden lentokoneiden suunnitteluun ja tuotantoon keskittyvän yrityksen.


title: Airspeed

text: Yhtiö perustettiin 13. maaliskuuta 1931 Yorkissa nimellä Airspeed Limited ja sen pääomana oli 50 000 puntaa jaettuna punnan osakkeisiin. Tiltmanin ja Norwayn, jotka olivat toimitusjohtajina, lisäksi uuden yhtiön hallituksen kuuluivat puheenjohtajana lordi Grimthorpe ja jäseninä Sir Alan J. Cobham sekä A. E. Hewitt. Yhtiön nimen keksi rouva Tiltman.


title: Herbert Martin

text: Herbert Martin (29. elokuuta 1925 Ensdorf – syyskuu 2016) oli saksalainen jalkapalloilija, joka edusti vuosina 1950–1956 olemassa ollutta Saarin maajoukkuetta. Martin pelasi hyökkääjänä ja teki maajoukkueessa kuusi maalia ollen täten joukkueen historian paras maalintekijä yhdessä Herbert Binkertin kanssa. Seuratasolla Martin edusti koko uransa 1. FC Saarbrückeniä, jossa hän pelasi 279 ottelua tehden 215 maalia.


title: Herbert Martin

text: Saarlandin jalkapalloliitto ilmoitti 29. syyskuuta 2016 Martinin kuolleen 91-vuotiaana.


title: Philippe Coutinho

text: Philippe Coutinho Correia (s. 12. kesäkuuta 1992 Rio de Janeiro, Brasilia) on brasilialainen jalkapalloilija, pelipaikaltaan hyökkäävä keskikenttä. Coutinho edustaa Espanjan La Ligassa pelaavaa Barcelonaa.


title: Philippe Coutinho

text: Kesällä 2008 hän allekirjoitti sopimuksen Internazionale Milanon kanssa 3,8 miljoonasta eurosta, mutta italialainen seura jätti hänet lainaan Vasco da Gamaan. Italialainen urheilulehti La Gazzetta dello Sport kirjoitti, että Coutinho voi olla yksi maailman parhaista nuorista tähdistä.


title: Philippe Coutinho

text: 30. tammikuuta 2013 Coutinho siirtyi Interistä Liverpoolin riveihin 10 miljoonalla eurolla. Coutinho allekirjoitti 5,5 vuoden pituisen sopimuksen Liverpoolin kanssa. Hän sai paitaansa itse toivomansa pelinumeron 10.


title: Philippe Coutinho

text: 6. tammikuuta 2018 vahvistettiin Coutinhon 160 miljoonan euron siirto Liverpoolista Barcelonaan.


title: Ingrid (kuningatar)

text: Ingrid Victoria Sofia Louise Margareta (28. maaliskuuta 1910 – 7. marraskuuta 2000) oli ruotsalainen prinsessa ja myöhemmin Tanskan kuningatar.


title: Ingrid (kuningatar)

text: Ingridin vanhemmat olivat kruununprinssi Kustaa Aadolf ja kruununprinsessa Margareta. Hän meni naimisiin Tanskan kruununprinssi Fredrikin kanssa 1935. Fredrikistä tuli kuningas Fredrik IX 1947, ja Ingridistä tuli samalla kuningatarpuoliso.


title: Ingrid (kuningatar)

text: Ingrid ja Fredrik saivat kolme lasta. He ovat:


title: Ingrid (kuningatar)

text: Fredrik kuoli 1972. Sen jälkeen heidän tyttärensä Margareeta nousi valtaistuimelle, jolloin Ingridistä tuli kuningataräiti.


title: Common Desktop Environment

text: Common Desktop Environment (CDE) on X-ikkunoinnissa toimiva graafinen työpöytäympäristö Unixille ja OpenVMS:lle. Common Desktop Environment oli ennen Gnomea olennainen osa Unix-työasemia ja Single UNIX Specification -standardia (UNIX98). CDE oli saatavilla myös Red Hat Linuxille 1990-luvun lopulla. CDE perustuu Motif-työkalukirjastoon.


title: Common Desktop Environment

text:
Hewlett-Packard, IBM, Sun Microsystems ja USL julkistivat CDE:n kesäkuussa 1993 Common Open Software Environmentin (COSE) yhteishankkeena.
CDE kehitettiin yhteiseksi työpöytäympäristöksi useille kaupallisille Unixeille. Sitä käyttivät ainakin IBM:n AIX, Digitalin Tru64, HP:n HP-UX, Sun Solaris, Silicon Graphicsin IRIX ja x86-alustalla SCO UnixWare. DEC siirsi sen myös OpenVMS:lle, joka ei ole edes Unix. Ohjelmisto oli myös saatavilla Red Hat Linuxille.


title: Common Desktop Environment

text: Osana kehitystyötä IBM lahjoitti OS/2-käyttöjärjestelmän Workplace Shellin koodia projektille, joten ohjelmavalikko muistuttaa OS/2 Warp 3:n vastaavaa.


title: Common Desktop Environment

text: Common Desktop Environment oli kaupallinen suljettu ohjelmisto vuoteen 2012, jolloin The Open Group vapautti lähdekoodin ja julkaisi CDE:n GNU LGPL -lisenssillä (versio 2 tai myöhempi). CDE on sittemmin portattu Linuxille ja BSD-perheen Unix-johdannaisille.


title: Tiedonrakentaminen

text: Tiedonrakentaminen tarkoittaa yhteisöllistä työskentelyä, jossa luodaan ja kehitetään käsitteellisiä luomuksia. Tiedonrakentelua tapahtuu yleensä tieteellisissä tutkimusryhmissä mutta sitä voidaan soveltaa myös opetuksessa. Teoreettisesti tieto nähdään osana kulttuuritiedon maailmaa.


title: Dirge of Cerberus: Final Fantasy VII

text: Dirge of Cerberus: Final Fantasy VII () on Square Enixin vuonna 2006 julkaisema kolmannen persoonan ammuntapeli PlayStation 2:lle. Peli on jatkoa vuoden 1997 suositulle konsoliroolipelille "Final Fantasy VII", ja se kuuluu "Final Fantasy VII:n" maailmaan keskittyvään "Compilation of Final Fantasy VII" -sarjaan. Ammuntaan perustuva "Dirge of Cerberusin" pelimekaniikka sisältää useita roolipelivaikutteita. Pelille julkaistiin myös matkapuhelimilla pelattava lisäosa, "Dirge of Cerberus Lost Episode: Final Fantasy VII".


title: Dirge of Cerberus: Final Fantasy VII

text: "Final Fantasy VII:n" pelattavana sivuhahmona toiminut Vincent Valentine on "Dirge of Cerberus: Final Fantasy VII:n" päähenkilö. Avustamalla maailman hyvinvoinnille omistautunutta World Regenesis Organizationia hän pyrkii estämään Deepground-nimisen järjestön aikeet, jotka toteutettuina johtaisivat planeetan tuhoon. Pelin keskeisessä roolissa on sekä uusia että jo "Final Fantasy VII:ssä" esiintyneitä hahmoja.


title: Dirge of Cerberus: Final Fantasy VII

text: "Dirge of Cerberus: Final Fantasy VII:ää" voidaan pelata joko PlayStation 2 -ohjaimella tai USB-liitäntäisellä hiirellä ja näppäimistöllä. Kolmannen persoonan ammunnaksi luokiteltavassa pelissä on muille "Final Fantasy" -peleille tyypillisiä piirteitä, kuten tasonnostoon perustuva hahmonkehitys, osumapisteet ja erikoishyökkäyksiin käytettävät taikapisteet.


title: Dirge of Cerberus: Final Fantasy VII

text: Peli jakautuu useisiin kenttiin, joissa on suoritettava luonteeltaan vaihtelevia tehtäviä. Päämääränä voi esimerkiksi olla tietyn vihollisen eliminoiminen tai liittolaisten avustaminen. Kohtaamistaan vihollisjoukoista pelihahmo selviää hengissä niin kauan kuin tämän osumapisteet ovat nollan yläpuolella. Kunkin kentän läpäistyään pelaaja voi joko ottaa itselleen kentältä keräämänsä kokemuspisteet tai muuntaa nämä rahana käytettäväksi gil-valuutaksi. Kokemuspisteitä saadaan vihollisten päihittämisestä, ja ne nostavat pelihahmon tasoa, joka kasvaessaan parantaa tämän ominaisuuksia (vahvuus, kestävyys, motoriikka ja älykkyys). Raha voidaan taas käyttää kenttiin sijoitetuilla myyntiautomaateilla erilaisiin taistelemista helpottaviin esineisiin. Näihin kuuluvat ammukset, aseiden päivitykseen tarvittavat osat sekä hahmoa parantavat lääkkeet.


title: Dirge of Cerberus: Final Fantasy VII

text: Pelissä ei ole muita erikseen liitettäviä varusteita kuin Vincentin käyttämä tuliase, jolle on kolme eri vaihtoehtoa: kolmipiippuinen pistooli, kivääri ja konekivääri. Aseisiin voidaan vaihtaa ja lisätä niiden ominaisuuksiin vaikuttuvia osia, kuten piippuja, kiikaritähtäimiä sekä alun perin "Final Fantasy VII:ssä" esiintyneitä materia-kuulia, joilla voidaan ampua taikapisteitä kuluttavia magialaukauksia. Kustomoinnilla voidaan muuttaa aseiden painoa, laukaisunopeutta, tulivoimaa, kantamaa ja tarkkuutta.


title: Dirge of Cerberus: Final Fantasy VII

text: Tuottaja Yoshinori Kitase sai "Dirge of Cerberus: Final Fantasy VII:n" myötä mahdollisuuden luoda ammuntapelin, jonka tekeminen oli ollut hänen mielessään jo pitkän aikaa. Kitasen mukaan muista "Final Fantasy" -peleistä eroavaa lajityyppiä haluttiin kokeilla sen takia, että se asettaisi uudenlaisen haasteen pelin suunnittelijoille ja siten kehittäisi näiden taitoja. Tavoitteena oli myös tehdä ammuntapeleistä suositumpia Japanissa. Peliin sisällytettiin siksi helpompi vaikeustaso ja roolipeleille ominaisia piirteitä, joiden oletettiin alentavan japanilaisten pelaajien kynnystä kokeilla toimintapelejä. Myös pelin kuvaamista ensimmäisestä persoonasta pidettiin kohdeyleisölle liian vieraana, joten pelihahmo päätettiin esittää kolmannen persoonan mukaisesti joko kokonaisena tai olan yli katsottuna. "Dirge of Cerberusin" toiminnallisuudella ei siis haluttu ensisijaisesti vedota perinteisesti toimintapelejä suosiviin länsimaalaismarkkinoihin.


title: Dirge of Cerberus: Final Fantasy VII

text: Vaikka pelissä ohjattava Vincent Valentine oli aiemmin "Final Fantasy VII:ssä" ollut pelkkä vapaaehtoisesti hankittava sivuhahmo, "Dirge of Cerberusissa" hänet nostettiin päärooliin. Hän sopi peliin ensinnäkin aseidensa puolesta, sillä suunnitelmana oli saada aikaan nimenomaan tuliaseisiin perustuva toimintapeli. Hahmosuunnittelija Tetsuya Nomura totesi, että moni muukin "Final Fantasy" -sarjan hahmo olisi täyttänyt pelimekaanikan vaatimat kriteerit; Vincentiin päädyttiin lopulta sen takia, että pelin kehitysaikataulu osui lähelle muiden "Final Fantasy VII" -aiheisten nimekkeiden julkaisua. Tämän lisäksi Vincent koettiin sellaiseksi päähenkilöksi, jolla pelin tarina voitiin kertoa huolitellusti. Yoshinori Kitasen mukaan hahmon salaperäinen ja murheellinen tausta voitiin ottaa pelissä suuremman tarkastelun kohteeksi.


title: Dirge of Cerberus: Final Fantasy VII

text: "Dirge of Cerberusin" länsimaisiin julkaisuihin tehtiin useita japanilaisesta versiosta poikkeavia muutoksia. Pelihahmon etenemistä pyrittiin parantamaan nopeutetulla liikkeellä ja korkeammilla hypyillä. Ammunnassa käytettävä tähtäin esiintyi kuvaruudulla aiemmin vain pelihahmon olan yli näytetystä lähikuvakulmasta, mutta lokalisoiduissa versioissa tähtäintä voi hyödyntää myös kameran ollessa kauempana hahmosta. Toinen taisteluita sujuvoittaja uudistus oli, että hyökkääminen tehtiin mahdolliseksi myös hyppyjen ajaksi eikä vain siksi aikaa kun pelihahmo oli kosketuksissa maanpinnan kanssa. Alkuperäisversion tavallista helpompi vaikeustaso korvattiin erikoisvaikealla pelitilalla, jonka pelaaja saa pelin läpäistyään käyttöönsä. Uutena sisältönä peliin lisättiin myös useita sivutehtäviä sekä taide- ja musiikkigallerioita. Square Enixin PlayOnline-palvelua käyttävä moninpelituki taas poistettiin "Dirge of Cerberusista" kokonaan.


title: Dirge of Cerberus: Final Fantasy VII

text: Masashi Hamauzu vastasi "Dirge of Cerberus: Final Fantasy VII:n" musiikista. Hän sävelsi peliin yli 70 kappaletta, joista osa nauhoitettiin Tokion filharmonisen orkesterin esittämänä. Kappaleiden orkesterisovituksista vastasi Yoshihisa Hirano. "Dirge of Cerberusin" tunnuskappaleen säveltäjäksi valittiin rockmuusikko Gackt, jonka uskottiin edustavan hyvin pelin yleiskuvaa. "Redemption"-nimiselle kappaleelle haettiin aluksi balladinomaista tyyliä, josta kuitenkin luovuttiin, kun pelin kehittäjät vakuuttuivat Gacktin itse kehittämästä versiosta.


title: Dirge of Cerberus: Final Fantasy VII

text: Pelin musiikista julkaistiin 15. helmikuuta 2006 kaksi levyä, "Dirge of Cerberus: Final Fantasy VII Original Soundtrack" ja "Redemption"-single. "Dirge of Cerberus: Final Fantasy VII Original Soundtrack" sisältää 53 kahdelle CD:lle talletettua kappaletta, jotka kestävät yhteensä yli kaksi tuntia. Albumi saavutti 19. sijan Oriconin myydyimpien levyjen listalla. Soundtrackista ilmestyi myös rajallisessa erässä julkaistu erikoisversio, jonka kotelo oli albumin lisäksi tarkoitettu itse pelille ja "Redemptionin" vastaavalle erikoisjulkaisulle. Kyseisen "Redemption"-singlen mukana tuli DVD, joka sisälsi kaksi kappaleesta tehtyä musiikkivideota.


title: Dirge of Cerberus: Final Fantasy VII

text: Kolmas "Dirge of Cerberusin" musiikkikokoelma, "Dirge of Cerberus: Final Fantasy VII Multiplayer Mode Original Sound Collections", julkaistiin digitaalisena Japanin iTunes Store -verkkokaupassa 30. elokuuta 2006. Albumin musiikki koostuu 27 aiemmin julkaisemattomasta kappaleesta, jotka ovat suurimmaksi osaksi japanilaisen version moninpelistä. Hamauzu sävelsi musiikista valtaosan, mutta kokoelmalla on myös muutama Ryo Yamazakin työstämä kappale.


title: Dirge of Cerberus: Final Fantasy VII

text: Julkaisuviikollaan "Dirge of Cerberus: Final Fantasy VII" myi yli 365 000 kappaletta ja saavutti Japanin myyntilaston ensimmäisen sijan. Seuraavalla viikolla peli putosi maan seitsemänneksi myydyimmäksi peliksi. Kaiken kaikkiaan peliä on myyty Japanissa yli puoli miljoonaa kappaletta, ja vuoteen 2007 mennessä peli oli saavuttanut Pohjois-Amerikassa 460 000 kappaleen ja Euroopassa 270 000 kappaleen myynnin.


title: Dirge of Cerberus: Final Fantasy VII

text: Ensimmäisiä pelin arvostelleita julkaisuja oli "Dengeki PS2" -lehti, joka antoi pelille yhteensä 313 pistettä 400:sta. Pelilehti "Famitsū" julkaisi "Dirge of Cerberus" -arvostelunsa kolme viikkoa pelin ilmestymisen jälkeen, ja kukin lehden neljästä toimittajasta antoi sille arvosanan 7. Arvostelun myöhäinen ajankohta herätti epäilyksiä siitä, että lehti olisi halunnut välttää kriittisen arvionsa vaikutusta pelin myyntiin.


title: Dirge of Cerberus: Final Fantasy VII

text: Länsimaissa useat arvostelijat pitivät pelin animaatiokohtauksia näyttävinä; GameTrailersin ja GameSpotin mukaan ne olivat lähellä "" -elokuvan tasoa. Eurogamer kutsui myös pelin musiikkia huomionarvoiseksi, ja GameSpot sanoi sen olevan hyvässä yhteissoinnussa toiminnan kanssa. Audiovisuaalisuuden lisäksi suurena vahvuutena mainittiin aseiden sujuva kustomointijärjestelmä. GameTrailers ja IGN kehuivat pelin vaikuttavaa tarinaa ja hahmojen persoonallisuuksien kehittymistä. IGN:n mielestä "Dirge of Cerberusin" länsimaisen version parannukset tekivät pelistä "nopeamman, eheämmän ja intensiivisemmän".


title: Dirge of Cerberus: Final Fantasy VII

text: Suurimpia kritiikin aiheita olivat "Dirge of Cerberusin" lineaarisena pidetty kenttäsuunnittelu sekä liian useasti näytetyt välikohtaukset, jotka haittasivat pelin rytmitystä. GameSpot totesi ammunnan olevan toimivaa mutta epätyydyttävää, ja pelissä esiintyviä vihollisia moitittiin alhaisesta tekoälystä ja liian yhdenmukaisesta ulkonäöstä. 1UP.comin, Eurogamerin ja "GamePron" arvosteluissa kritisoitiin karuiksi koettuja ympäristöjä. Eurogamerin mielestä peli oli myös liian helppo eikä tarjonnut tarpeeksi mielenkiintoisia sivutehtäviä.


title: Dirge of Cerberus: Final Fantasy VII

text: "Dirge of Cerberusin" arvostelleet "Electronic Gaming Monthly" -lehden toimittajat totesivat, että pelin suunnittelussa oli heitetty hukkaan "Final Fantasy VII" -teeman potentiaali. Arvosanan 4/10 antaneen "Edge"-lehden mielestä "Final Fantasy VII:n" kehittäjät eivät olleet "Dirge of Cerberusissa" pitäytyneet niissä asioissa, joilla he olivat alun perin pystyneet luomaan pelin maailmasta viehättävän.


title: Dieter Erler

text: Dieter Erler (28. toukokuuta 1939 Glauchau – 10. huhtikuuta 1998 Chemnitz) oli saksalainen jalkapalloilija.


title: Dieter Erler

text: Erler aloitti jalkapallon BSG Chemie Glauchaussa vuonna 1949 ja nousi 17-vuotiaana seuran edustusjoukkueeseen. Vuonna 1957 hän siirtyi Wismut Geraan, josta hän siirtyi loppukaudeksi 1958–1959 SC Wismut Karl-Marx-Stadtiin. Seuran paidassa Erler voitti kyseisenä kautena DDR-Oberligan. Vuonna 1963 hän siirtyi SC Karl-Marx-Stadtiin, jossa voitti kertaalleen maan mestaruuden. Kaudella 1971–1972 Erler lopetti uransa.


title: Dieter Erler

text: Erler pelasi DDR:n jalkapallomaajoukkueessa 47 ottelua ja teki niissä kaksitoista maalia. Hän toimi joukkueen kapteenina vuosina 1965–1968.


title: Wiesbadenin koodeksi

text: Wiesbadenin koodeksi (myös "Riesencodex" "suurkoodeksi"), Hs.2 on Hessische Landesbibliothekissa Wiesbadenissa säilytettävä koodeksi, joka sisältää Hildegard Bingeniläisen kootut teokset. Se on valtavan suuri koodeksi, painaa 15 kg, ja sen mitat ovat 30x45 cm . Se on peräisin noin vuodelta 1200, ja sen kirjoittaminen alkoi, kun hänen elämänsä oli aivan lopuillaan tai juuri päättynyt, hänen viimeisen sihteerinsä Guibert Gemblouxilaisen aloitteesta. Teoksesta puuttuvat ainoastaan hänen lääkintää koskevat kirjoituksensa, jotka ehkä ovat muodostaneet toisen osan.


title: Wiesbadenin koodeksi

text: Koodeksissa on laaja kokoelma hänen kirjeitään. Tutkija Lieven Van Ackerin mukaan Hildegard suostui viimeisinä päivinään siihen, että kokoelman toimittajat tekivät muutoksia. Kokoelman muodon suunnitteli hänen ensimmäinen sihteerinsä Volmar ja sitä muokkasi hyvin voimakkaasti Guibert Gemblouxilainen, mutta Hildegard lienee silti vahvistanut muutokset.


title: Wiesbadenin koodeksi

text: Teos koostuu useasta erillisestä, erikseen kirjoitetusta osasta, jotka koottiin yhteen ja sidottiin. Teoksen puiset kannet ovat todennäköisesti peräisin myöhemmältä ajalta, ehkä 1400-1500-luvulta.


title: Wiesbadenin koodeksi

text: Lisäksi siinä on lyhyt Villersin munkkien kirje Hildegardin kuoleman jälkeiseltä ajalta.


title: Wiesbadenin koodeksi

text: Koodeksi oli vuosisatojen ajan syntypaikassaan Rupertsbergin luostarissa lähellä Bingeniä. 30-vuotisen sodan aikana nunnat siirsivät koodeksin Reinin toisella puolelle Eibingenin luostariin. Uudestaan se siirrettiin 1800-luvun alun maallistumisen aikana, vuonna 1814 Wiesbadenin valtionkirjastoon. Toisen maailmansodan aikana se vietiin turvaan Dresdeniin, jossa se säilyi mutta josta se vasta suurin ponnistuksen saatiin 1948 takaisin Wiesbadeniin.


title: Tiberio Guarente

text: Tiberio Guarente (s. 1. marraskuuta 1985 Pisa, Italia) on italialainen jalkapalloilija. Hän edustaa Espanjan Primera Divisiónissa pelaavaa Sevillaa ja on pelipaikaltaan keskikenttäpelaaja.


title: Tiberio Guarente

text: Guarente siirtyi Atalantaan kaudeksi 2007–2008 Veronasta. Kesällä 2009 hän teki viisivuotisen jatkosopimuksen joukkueen kanssa. Joukkue kuitenkin tippui kauden 2009–2010 päätteeksi maan pääsarjasta ja Guarente kaupattiin espanjalaisseura Sevillaan 5 miljoonalla eurolla. Hän teki joukkueen kanssa viisivuotisen sopimuksen ja siinä on 30 miljoonan euron purkupykälä.


title: Earl Slick

text: Earl Slick (s. 1. lokakuuta 1952, New York, Yhdysvallat) on yhdysvaltalainen kitaristi, joka parhaiten tunnetaan yhteistyöstään David Bowien, Jim Diamondin ja Robert Smithin kanssa. Hän on soittanut myös muun muassa John Lennonin, Yoko Onon ja John Waiten kanssa. Slick on julkaissut myös joitakin sooloäänitteitä.


title: Mark Randall

text: Mark Leonard Randall (s. 28. syyskuuta 1989 Milton Keynes, Englanti) on englantilainen jalkapalloilija, pelipaikaltaan keskikenttäpelaaja. Hän pelaa Englannin jalkapallon korkeimmalla sarjatasolla Valioliigassa Arsenalin joukkueessa.


title: Schmalkalden

text: Schmalkalden on kaupunki Thüringenin osavaltion lounaisella alueella, keskisessä Saksassa. Se sijaitsee Thüringeninmetsän etelärinteessä Werran sivujoen, Schmalkalden, varrella. Kaupungissa asuu noin 20 000 asukasta.


title: Schmalkalden

text: Varhaisimmat maininnat (vielä silloin nimellä "Smalcalta") löytyvät vuodelta 874. Kaupunginoikeudet se sai noin vuonna 1180 osana Thüringenin herttuakuntaa, joka taasen oli osa Frankkien valtakuntaa. Toisessa maailmansodassa kaupunki kärsi vakavia vaurioita lentopommitusten seurauksena. Toisen maailmansodan jälkeen siitä tuli muun Thüringenin alueen mukana osa Itä-Saksaa.


title: Schmalkalden

text: Kaupungissa syntyi marraskuussa 2010 keskelle asuinaluetta valtava kuoppa, johon putosi yksi auto ja autotallin ovi. Vajoaman syystä ei ole tietoa, mutta sen arvioidaan olevan luonnollinen. Kuopan syvyys on 20 metriä ja läpimitta 30–40 m.


title: Sallan vaakuna

text: Sallan vaakuna on Sallan kunnan tunnus. Se on saanut aiheensa tunturimaastosta, jota kaarihirsi kuvaa.


title: Sallan vaakuna

text: Vaakunan selitys on ”sinisessä kentässä hopeinen kaarihirsi.” Vaakunan on suunnitellut Kaj Kajander, ja Sallan kunnanvaltuusto hyväksyi sen kokouksessaan 24. tammikuuta 1961. Sisäasiainministeriö vahvisti vaakunan käyttöön 21. huhtikuuta samana vuonna.


title: Rakastan sinua ikuisesti

text: Rakastan sinua ikuisesti (, myös "Dogme #28") on Susanne Bierin ohjaama ja käsikirjoittama elokuva. Bier teki elokuvan Dogma 95:n minimalistisella tyylillä ja tekniikalla, ja siksi hänen nimeään ei näy ohjaajana tekijälistassa. Elokuva nosti Bierin maineeseen, ja se sai tusinan verran palkintoja.